qundao/data-zh-poetry huggingface dataset:
禽言五首
作者：许咏仁
朝代：清

脱布裤，脱布裤，军人一日数光顾。囊被探兮箧被胠，犹恐金银藏败絮。剔抉爬罗不稍恕，检查人身更可怖。大腹皤然失掩护，虑有韩侯出我胯。军官正在吐云雾，薄言往诉逢彼怒。蜀郡歌声载道路，令人想煞廉叔度。嗟我使君来何暮，来何暮，脱布裤。提胡卢，提胡卢，新妇三朝将入厨。门外突然来暴徒，室中搜括靡有馀。瓶之罄矣空空如，维罍之耻洵不诬。四乡蹂躏完土无，杏花村亦成邱墟。牧童遥指徒嗟吁，绿蚁新醅何处沽。杖头无复挂青蚨，刘伶阮籍口吻枯。有谁买春携玉壶，尔莫呼，提胡卢。行不得也哥哥，行不得也哥哥。雷声隆隆火车过，车上兵士蜂蚁多。或来或往如掷梭，谋于邦内动干戈。郑翩为鹳御为鹅，决意主战不主和。两军掘壕张网罗，营中消息果如何？山藏虎豹水蛟鼍，探险恐为投火蛾。五更四面闻楚歌，尸骨将抛无定河。春闺好梦惊娇娥，行不得也哥哥。泥滑滑，泥滑滑，污了绣鞋污罗袜。枪林弹雨迎面来，天公又复恶作剧。如但霢霂继滂沱，道上行潦深没膝。入坎出坎占卦爻，迷凶或可化为吉。女儿原是千金身，鞋袜虽污身自洁。莲出污泥保净根，花虽藩溷全贞节。姊妹比肩惘惘行，任滑一声一声来强聒：泥滑滑，泥滑滑。不如归去，不如归去，侬在吴松江上住。松江一府物产饶，四腮鲈鱼名最著。半江红树买鱼回，洗手作羹同下箸。骨肉团圞话一堂，秋月春风等閒度。谁为戎首召寇来，喟集浏河与黄渡。烽火连天神鬼号，那不逃奔犯霜露。惘惘出门泪沾衣，萍梗飘零在何处？回首故乡烟茫茫，室庐无羔劳瞻顾。憔悴姬姜深自怜，衰草斜阳岁云暮。不如归去，不如归去。
禽言五首·其一
作者：许咏仁
朝代：清

脱布裤，脱布裤，军人一日数光顾。囊被探兮箧被胠，犹恐金银藏败絮。剔抉爬罗不稍恕，检查人身更可怖。大腹皤然失掩护，虑有韩侯出我胯。军官正在吐云雾，薄言往诉逢彼怒。蜀郡歌声载道路，令人想煞廉叔度。嗟我使君来何暮，来何暮，脱布裤。
禽言五首·其三
作者：许咏仁
朝代：清

行不得也哥哥，行不得也哥哥。雷声隆隆火车过，车上兵士蜂蚁多。或来或往如掷梭，谋于邦内动干戈。郑翩为鹳御为鹅，决意主战不主和。两军掘壕张网罗，营中消息果如何？山藏虎豹水蛟鼍，探险恐为投火蛾。五更四面闻楚歌，尸骨将抛无定河。春闺好梦惊娇娥，行不得也哥哥。
禽言五首·其二
作者：许咏仁
朝代：清

提胡卢，提胡卢，新妇三朝将入厨。门外突然来暴徒，室中搜括靡有馀。瓶之罄矣空空如，维罍之耻洵不诬。四乡蹂躏完土无，杏花村亦成邱墟。牧童遥指徒嗟吁，绿蚁新醅何处沽。杖头无复挂青蚨，刘伶阮籍口吻枯。有谁买春携玉壶，尔莫呼，提胡卢。
禽言五首·其五
作者：许咏仁
朝代：清

不如归去，不如归去，侬在吴松江上住。松江一府物产饶，四腮鲈鱼名最著。半江红树买鱼回，洗手作羹同下箸。骨肉团圞话一堂，秋月春风等閒度。谁为戎首召寇来，喟集浏河与黄渡。烽火连天神鬼号，那不逃奔犯霜露。惘惘出门泪沾衣，萍梗飘零在何处？回首故乡烟茫茫，室庐无羔劳瞻顾。憔悴姬姜深自怜，衰草斜阳岁云暮。不如归去，不如归去。
禽言五首·其四
作者：许咏仁
朝代：清

泥滑滑，泥滑滑，污了绣鞋污罗袜。枪林弹雨迎面来，天公又复恶作剧。如但霢霂继滂沱，道上行潦深没膝。入坎出坎占卦爻，迷凶或可化为吉。女儿原是千金身，鞋袜虽污身自洁。莲出污泥保净根，花虽藩溷全贞节。姊妹比肩惘惘行，任滑一声一声来强聒：泥滑滑，泥滑滑。
胥歌村
作者：许咏仁
朝代：清

傍水成村三二家，烟波浩渺客程赊。楚关载月残星闪，吴市吹箫花月斜。失路仓皇泛萍杖，橹声悲壮泣芦花。一曲洒尽英雄泪，隔岸惊起数点鸦。
虞美人
作者：许咏仁
朝代：清

诸将无如亚父贤，乞骸尚想保残年。红颜独具真肝胆，甘为君王死马前。
贺陈毓瑞周年花甲二章
作者：许咏仁
朝代：清

解组归来芒屩轻，春郊览胜寄吟情。桃花认得河阳令，含笑先从道左迎。春光如画艳阳天，生日刚逢上巳前。准备兰亭修禊事，流风追溯永和年。
贺陈毓瑞周年花甲二章·其一
作者：许咏仁
朝代：清

解组归来芒屩轻，春郊览胜寄吟情。桃花认得河阳令，含笑先从道左迎。
贺陈毓瑞周年花甲二章·其二
作者：许咏仁
朝代：清

春光如画艳阳天，生日刚逢上巳前。准备兰亭修禊事，流风追溯永和年。
重九后一日登君山望江楼
作者：许咏仁
朝代：清

淘尽英雄未，江流箭脱弦。曾当兵十万，不见客三千。疏磬林间落，孤帆天际悬。黄花明日感，过眼等云烟。
题杨浣芬忆蓉室诗草四章
作者：许咏仁
朝代：清

绮岁能为咏诗史，衰荣斧辱出蛾眉。宫闱淑蕙经彰瘅，口吻生花绝妙词。夫婿述闽署宰官，驰书敦勉到南安。遂教陌上依依柳，当作甘棠一样看。生儿原自异凡儿，双璧双珠瑰玮姿。出入常闻诗礼训，悬知不限过庭时。伯兄作序示南针，定卜流传遍艺林。独怪左芬才藻丽，太冲惜墨却如金。
题杨浣芬忆蓉室诗草四章·其一
作者：许咏仁
朝代：清

绮岁能为咏诗史，衰荣斧辱出蛾眉。宫闱淑蕙经彰瘅，口吻生花绝妙词。
题杨浣芬忆蓉室诗草四章·其三
作者：许咏仁
朝代：清

生儿原自异凡儿，双璧双珠瑰玮姿。出入常闻诗礼训，悬知不限过庭时。
题杨浣芬忆蓉室诗草四章·其二
作者：许咏仁
朝代：清

夫婿述闽署宰官，驰书敦勉到南安。遂教陌上依依柳，当作甘棠一样看。
题杨浣芬忆蓉室诗草四章·其四
作者：许咏仁
朝代：清

伯兄作序示南针，定卜流传遍艺林。独怪左芬才藻丽，太冲惜墨却如金。
魏武帝
作者：许咏仁
朝代：清

阿瞒心术苦难明，青史原来有定评。赎蔡文姬关友谊，杀杨德祖忌才名。赋诗横槊英雄气，卖履分香妇女情。疑冢筑为七十二，不知何处是佳城。
两同心·咏琉璃灯
作者：许嗣隆
朝代：清
体裁：词

望去疑空，看来有色。荧荧地、玉镜常悬，泱泱处、冰壶不隔。恰掩映、火树银花，宝光相射。才把兰膏添得。中边如一。水晶琢、龙子深宫，玻璃碾、鲛人密室。有照夜，颗颗明珠，蟾蜍休出。
八节长欢·癸酉元日早朝
作者：许嗣隆
朝代：清
体裁：词

凤历初开，兽尊方设，月是春王。霜浓旗影重，风软漏声长。六飞亲出举禋祀，遵法驾、鹓跱鸾翔。祝罢慈宁万寿，天子垂裳。银青金紫成行。效虎拜、珠帘掩映龙光。扇影拂炉香。稽颡至、又看百国梯航。金茎赐，命侍从、玉碗擎将。遥相望、前星少海，青宫更祝元良。
夏初临·本意
作者：许嗣隆
朝代：清
体裁：词

麦飏轻花，荷浮细叶，才知昨日春归。酿雨含晴，晓寒庭院添衣。柳花偏罢游丝。傍湘帘、又过楼西。海棠开后，金梭烟重，玉剪风低。久和笋绿，渐觉梅黄，香兰习习，芳草萋萋。清和时候，江南最惹相思。更有谁知。一双戏蝶向人飞。自徘徊，昼长夜浅，好梦依稀。
夏初临·陪徐方虎先生集冒青若深翠山房，时有校书绮云在座
作者：许嗣隆
朝代：清
体裁：词

麦气含风，槐阴酿雨，园林乍暖还凉。满径苔痕，分明绿映萝墙。燕泥蹴落芹香。看穿帘入幕双双。藏阄送酒、添衣卜夜，人在深房。游踪落拓，大似旗亭。风尘高李，词赋齐梁。残阳带月，一钩初褪微黄。花影茫茫，傍温柔、沉醉为乡。总相忘、盲风噩浪，萍水沧桑。
多丽·郊望
作者：许嗣隆
朝代：清
体裁：词

踏晴沙。特来领略春华。最清疏、迤南城阙，何曾伐鼓鸣笳。对寥泬、疑云疑雨，向缥缈、非雾非花。双眼瞢腾，一身潇洒，东风帽影任攲斜。町畦外、声传空谷，莺院接蜂衙。耽幽处、冲瀜杳霭，且住为佳。漫支颐、峰头树尾，轻红衬出朝霞。闪金碧、丛丛佛寺，面水竹、个个人家。腊味须沽，春衣堪典，酒旗风飐有些些。荒涂畔、金鱼石马，芳草不能遮。空留下，千年胜算，万古长嗟。
天香·雪后见霞
作者：许嗣隆
朝代：清
体裁：词

鸳瓦拖黄，虾帘糁白，遥悬屋角天影。一派空明，十分浓艳，未识施朱施粉。轻寒乍暖，霞共雪、冷光遥衬。西望西山，看雁行迟疑不定。半奁珊瑚朗润。压冰壶、玻璃微印。又似玉儿娇，借红儿晕。又似蓼花滩畔，有水鹭、沙鸥群相映。如此风光，画工难尽。
如梦令·红桥晚眺
作者：许嗣隆
朝代：清
体裁：词

绿抹山楼波映，红入酒旗风定。送眼到空濛，几缕斜阳将近。一阵。一阵。花气树光烟影。
忆王孙·春闺
作者：许嗣隆
朝代：清
体裁：词

湘帘微漾杏花风。绿绿斜阳衬落红。翠袖寒生玉笛中。数归鸿。水影山烟一万重。
忆黛眉·夜坐
作者：许嗣隆
朝代：清
体裁：词

月淡霜浓横旅馆。借西风、做成凄婉。青女衣衫，素娥眉黛，未必此宵偏暖。银箭丁丁玉漏转。顾天公、将他吹断。小院重关，孤城深锁，只有梦无人管。
念奴娇
作者：许嗣隆
朝代：清
体裁：词

绮寮绀宇，正繁花才吐，春风骀荡。屈指三年成一梦，往事何曾得忘。橘里商山，槐中南郡，丘壑生遐想。烹葵酾酒，潘郎意气豪爽。今日树隔江东，云迷渭北，只是添惆怅。况复黄门膺帝召，又去玉楼天上。腹转车轮，口衔石阙，泪眼花相向。人琴亡矣，海棠依旧无恙。
惜秋华·九月十四日周屺公先生招饮寓园，余以生日未赴，次韵奉柬
作者：许嗣隆
朝代：清
体裁：词

如我两人，夏徂秋、各有无穷怀抱。捧钓煎茶，也当烟波埋照。青鞋白袜归何处，况复尘飞云扰。仰天笑、且须珍重这辽东帽。三十过头老，恰生当此日，霜秋皎好。遥忆名园高会，狂夫未到。开尊自就繁花，正空庭，天高月小。了却，才知酒多愁少。
惜馀春慢·十月八日大雪
作者：许嗣隆
朝代：清
体裁：词

一带瑶阶，几棱银瓦，添得十分富贵。鸭炉烘煖，蚁盏驱寒，便是侯家风味。渺渺我思古人，郢客歌高，梁园赋丽。笑当时、冷淡无聊生活，亦徒然耳。更向晚、皓魄流辉，中边表里，素影清光无二。晶屏映外，珠箔悬空，更有琼花点缀。鹤氅何如羊裘，绿酒青灯，聊供游戏。酒醒时、放眼苍茫古屋，数椽而已。
惜馀春慢·立夏日同徐方虎先生、王公佩同年、薛脩远、冒青若饮匿峰庐，有怀冒辟疆兄，时辟疆客吴门
作者：许嗣隆
朝代：清
体裁：词

细麦垂花，圆荷吐叶，无计留春得住。半湾流水，一片孤城，步入夏云深处。却喜酒坐琴言，帘影浮空，斜阳暗度。暮烟生、鬓影衣香缥缈，非花非雾。漫回首、离思萦怀，歌残笛歇，四座停杯无语。风床卷幔，月槛笼纱，寂寂溪山谁主。遥忆长亭短亭，芳草粘天，路迷前浦。料江南、杜宇频啼啼道，不如归去。
捣练子·喜秋
作者：许嗣隆
朝代：清
体裁：词

桐阴湿，竹声乾。疑雨疑晴独凭阑。十丈尘消天欲淡，一封书到雁初寒。
望江南 其九 燕台中秋追次旧游漫成九首
作者：许嗣隆
朝代：清
体裁：词

中秋节，记得在燕台。玉漏残时歌板动，银蟾生处酒旗开。兴尽闭高斋。
望江南 其九 秋日杂咏十首
作者：许嗣隆
朝代：清
体裁：词

秋光好，逐队度秋风。秤过鹌鹑装锦袋，斗回蟋蟀贮花笼。三市六街中。
望江南 其二 燕台中秋追次旧游漫成九首
作者：许嗣隆
朝代：清
体裁：词

中秋节，记得在邗关。水榭涛翻银浪涌，画桥箫歇玉人寒。丙夜不曾还。
望江南 其二 秋日杂咏十首
作者：许嗣隆
朝代：清
体裁：词

秋光好，回首路漫漫。砧杵音中炉烟冷，关山影里笛声寒。无语凭阑干。
望江南 其八 燕台中秋追次旧游漫成九首
作者：许嗣隆
朝代：清
体裁：词

中秋节，记得在滇南。风漾雨丝山映碧，云涵月影水拖蓝。桃李绿阴涵。
望江南 其八 秋日杂咏十首
作者：许嗣隆
朝代：清
体裁：词

秋光好，寒露湿窗纱。碧碗香传浮茗叶，青釭影动护灯花。银汉一些些。
望江南 其六 秋日杂咏十首
作者：许嗣隆
朝代：清
体裁：词

秋光好，一叶堕斜阳。鸿燕去来添怅望，鸡虫得失费平章。送目入苍茫。
望江南 其四 燕台中秋追次旧游漫成九首
作者：许嗣隆
朝代：清
体裁：词

中秋节，记得在金阊。石上歌丝风寂寂，舟中弦索月茫茫。虎阜到三塘。
望江南 燕台中秋追次旧游漫成九首 其一
作者：许嗣隆
朝代：清
体裁：词

中秋节，记得在昭阳。万顷水烟涵月影，孤村灯火照秋光。犹侍两高堂。
望江南 秋日杂咏十首 其一
作者：许嗣隆
朝代：清
体裁：词

秋光好，卷幔坐凉天。似暗复明横晓月，欲连还断散朝烟。秋早是今年。
望江南·其七
作者：许嗣隆
朝代：清
体裁：词

中秋节，记得在昌平。山吐云光明一院，天横秋气冷诸陵。笳吹未曾停。
望江南·其七
作者：许嗣隆
朝代：清
体裁：词

秋光好，粔籹买秋城。楼角红拖飘绣缎，檐牙锦簇飐纱灯。夜色漾空明。
望江南·其三
作者：许嗣隆
朝代：清
体裁：词

中秋节，记得在金陵。两岸水楼横夜笛，六街瓦塔闹秋灯。淡荡月三更。
望江南·其三
作者：许嗣隆
朝代：清
体裁：词

秋光好，禅榻净无尘。细雨似愁愁似雨，淡云如梦梦如云。墙罅一虫闻。
望江南·其五
作者：许嗣隆
朝代：清
体裁：词

中秋节，记得在吴州。漠漠钟催萧寺雨，濛濛雁送古城秋。丝竹绛纱留。
望江南·其五
作者：许嗣隆
朝代：清
体裁：词

秋光好，爽气豁心胸。笼写葡萄珠历落，盘堆荷藕玉玲珑。相赏莫匆匆。
望江南·其六
作者：许嗣隆
朝代：清
体裁：词

中秋节，记得在家乡。堂背萱花含古色，檐牙桂蕊送新香。瓜果味偏长。
望江南·其十
作者：许嗣隆
朝代：清
体裁：词

秋光好，天宇碧鳞鳞。月印竹枝书个个，风回雁字写人人。南望隔秋云。
望江南·其四
作者：许嗣隆
朝代：清
体裁：词

秋光好，瑟瑟可怜宵。香里风光寻细腻，酒边意气学粗豪。只是觉萧骚。
桂殿秋·雨中
作者：许嗣隆
朝代：清
体裁：词

风片片，雨丝丝。春情偏在晚春时。氍毹红稳猧儿睡，帘幕青摇燕子归。
殢人娇·春风
作者：许嗣隆
朝代：清
体裁：词

袅袅停停，细细游丝一缕。是淡荡、微风潜度。穿帘入幕，又何曾暂住。轻薄甚、乍暖乍寒家数。雁影斜时，烟光断处。摇漾得、春情如许。送来短笛，曲里残阳暮。偏好梦、吹不到江南去。
水调歌头·陪徐方虎先生水绘庵泛舟
作者：许嗣隆
朝代：清

云影分初夏，莺语接残春。渡边春水初涨，十亩碧鳞鳞。烟外扁舟閒弄，翠袖凌风掠水，细碎动波纹。雨湿巫山梦，浪涌洛川神。妆欲堕，情脉脉，最宜嗔。尊移晚兴冉冉，罗袜袅香尘。盌底朱缨射覆，帘下红牙按板，一石更留髡。词谱银光纸，花醉玉堂人。
水调歌头·陪徐方虎先生水绘庵泛舟
作者：许嗣隆
朝代：清
体裁：词

云影分初夏，莺语接残春。渡边春水初涨，十亩碧鳞鳞。烟外扁舟閒弄，翠袖凌风掠水，细碎动波纹。雨湿巫山梦，浪涌洛川神。妆欲堕，情脉脉，最宜嗔。尊移晚兴冉冉，罗袜袅香尘。碗底朱缨射覆，帘下红牙按板，一石更留髡。词谱银光纸，花醉玉堂人。
水调歌头·题范汝受小像
作者：许嗣隆
朝代：清
体裁：词

如画须眉好，画里更逢君。翩翩浊世游戏，龙马见精神。双眼乐游原上，一梦大槐宫畔，赢得此闲身。文心兼赋手，无处着丹青。拂鸟衣，对绿树，眺青云。笑他张俭无计，白首叹飘零。万一鲲鹏变化，忽地麒麟图写，轩冕易山林。出处谁为是，试问卷中人。
汉宫春·上巳
作者：许嗣隆
朝代：清
体裁：词

杨柳飞花，看青春深矣，三月初三。暖风摇漾吹面，也觉微酣。兰亭何处，过西湖、多少晴岚。休问那，流杯曲水，烟波还隔江南。却忆佳人携手，趁绿浓红软，新试罗衫。园林未开芍药，情蕊空含。添人惆怅，傍斜晖、垂柳毵毵。只好向、黄鹂声里，商量斗酒双柑。
沁园春·新秋，叶桐初过寓斋，谬赏荒词，辄有投赠，次韵奉答，即送归娄东
作者：许嗣隆
朝代：清
体裁：词

其乐融融，之子之来，足音跫然。笑东涂西抹，吾凭孤掌；南辕北辙，卿从双肩。好不可为，富非所望，沽酒探囊尚有钱。衔杯久，看奇姿鹤立，情话蝉联。年来笔墨周旋。但字里行閒总未圆。况满篇砂砾，汰洮居后；九天珠玉，咳吐当前。白雪无权，黄金有命，食蠹安能便得仙。卿归矣，这一邱一壑，吾志原坚。
生查子·春愁
作者：许嗣隆
朝代：清
体裁：词

不知何事愁，脉脉愁无语。草草共花花，总是添愁处。愁自在心头，翻向眉閒聚。原是随春来，还望随春去。
百字令 其一 九月十四生日漫兴四首
作者：许嗣隆
朝代：清
体裁：词

霜浓日淡，又匆匆过了，燕台重九。独立峥嵘萧瑟际，乌兔任他飞走。眼傍齐州，气吞云梦，一室才如斗。香销茶罢，黄花只待红友。何事笔阵书田，东涂西抹，闲却持螯手。大嚼浅斟忘日月，爱我无过醇酒。肘系黄金，腰围白玉，此事吾何有。乱头粗服，车中从闭新妇。
百字令 其三 九月十四生日漫兴四首
作者：许嗣隆
朝代：清
体裁：词

淫书蠹字，到如今悔读，南华第一。有客翘关能负鼎，用尽生平全力。吾爱吾庐，卿从卿法，子羽来头责。黄帘绿幕，但须知白守黑。堪爱窘蠢迂疏，送人作郡，群鬼揶揄剧。钿谷金鱼珠勒马，曾到大槐安国。蛇亦名龙，鸱先得鼠，何苦将人吓。盱衡今古，春华难比秋实。
百字令·二月二日微雪，晓起至官衙赋
作者：许嗣隆
朝代：清
体裁：词

春光犹嫩，又匆匆二月，正当二日。铁马丁东惊晓梦，起坐不寒而慄。声打窗纱，光浮帘幕，微雪生虚白。披衣启户，春情如此萧瑟。挥鞭走马官衙，槐厅清冷，更觉添颜色。潇洒琼花风外舞，不见梅花消息。薄薄银光，纤纤玉屑，难得圆成璧。御河清浅，飕飗波面风急。
百字令·其三
作者：许嗣隆
朝代：清

淫书蠹字，到如今悔读，南华第一。有客翘关能负鼎，用尽生平全力。吾爱吾庐，卿从卿法，子羽来头责。黄帘绿幕，但须知白守黑。堪爱窘蠢迂疏，送人作郡，群鬼揶揄剧。钿谷金鱼珠勒马，曾到大槐安国。蛇亦名龙，鸱先得鼠，何苦将人嚇。盱衡今古，春华难比秋实。
百字令·其二
作者：许嗣隆
朝代：清
体裁：词

萧萧落木，觉空庭添得，许多秋气。雁影濛濛烟影断，直恁冷清清地。饮酒千钟，拥书万卷，差足强人意。吹竽挟瑟，看来非隐非吏。伏枥老骥堪怜，唾壶缺尽，歌罢何曾醉。晚食加餐堪当肉，那得金齑玉鲙。住亦为佳，居殊不易，心口还相计。思之烂熟，自知鸡肋无味。
百字令·其四
作者：许嗣隆
朝代：清
体裁：词

西山对面，问何如当日，终南捷径。车辙未尝来长者，不用弹冠相庆。长剑划犀，短衣射虎，老子多豪兴。因人碌碌，仰天长笑公等。说甚燕颔鸢肩，臣原貌丑，勋业休看镜。踽踽独行徒自好，敢说鸾文龙性。丝竹中年，文章千古，聊写襟情咏。蓼莪具在，读时清泪先迸。
莺啼序·庚申暮春，水绘觞泛，用彭羡门先生闺情韵
作者：许嗣隆
朝代：清
体裁：词

老矣英雄，眠食外、寄情花鸟。忆亭畔、蔓壑枝峰，开遍嫣红春杪。咫尺吾庐成懒慢，蒙头被步忘昏晓。问埋忧何许，除是酒多愁少。鞋袜东城，樽罍北苑，春服裁吴缟。面长空、放眼看云，心胸郁积都扫。对繁花、红紫犹垂，眺新篁青葱未了。笑平生、梦断山阴，此閒如到。春波更绿，随意松舟桧楫，穿回溪曲沼。惊彻底澄鲜，镜影奁光，照人欢笑。四面烟霞，两头箫管，春情细腻兼骀荡，忽一声、长笛群音悄。夕阳在树，暮寒侧侧侵人，看柳絮，微风搅。又闻曲中，另起歌头，一线晴丝袅。近水清音，嘹亮水调，依稀赏心娱目，灯前偏好。黄鹤楼遥，赤鸟人在，白头青眼知谁向，只我辈、心期还相照。酒酣耳热归来，醉里乾坤，其乡不小。
貂裘换酒·次韵赠戴介眉
作者：许嗣隆
朝代：清
体裁：词

大地梨园也。遍乾坤、当场傀儡尽蚩蚩者。白眼让君横一世，漫学杜聋萧哑。原不肯、寄人篱下。试看屠沽多富贵，合芒鞋、竹杖任潇洒。杯中物，供陶写。何须耕钓求诸野。待雄才、挥戈磨盾，雕龙倚马。不则文章游戏耳，嬉笑甚于怒骂。待他日、逃名洛社。醉舞狂歌天地老，把催花羯鼓花前打。笑优孟。衣冠假。
踏莎行·寒钟
作者：许嗣隆
朝代：清
体裁：词

忽到青帘，来从绀宇。疏疏密密閒中数。灯花敲落未曾停，寒宵寂寂长如许。响断霜中，音回风处。乡园有梦难归去。愁来空外湿无声，潇潇销尽黄昏雨。
连理枝·咏灯花
作者：许嗣隆
朝代：清
体裁：词

照夜金釭丽，细结兰膏穗。颗颗匀圆，星星浓艳，贯珠编贝。把炉烟、遮得不分明，问灯花何喜。未必不为瑞。抑或偶然耳。乱影摇红，繁花闪碧，连枝并蒂。频褰衣、低护翠帘风，拚今宵无睡。
长命女·秋闺
作者：许嗣隆
朝代：清
体裁：词

游丝飏，何处秋声空外响。秋在人心上。人比黄花体态，书写簪花字样。生怕沈郎添怅望。只说侬无恙。
阿那曲·春闺
作者：许嗣隆
朝代：清
体裁：词

春烟无力穿帘幕，花朵盈盈随意落。倚遍阑干不了愁，晚来更觉春衫薄。
雪狮儿·腊八日同儿子大儒食粥
作者：许嗣隆
朝代：清
体裁：词

但糜自可，又何必饮，太邱实录。白玉为堂，风味原非粱肉。清疏不俗。况腊八、果鲜菹熟。今休羡，党家羊酪，石家豆粥。只此也堪果腹。快围炉、分舀小匙相续。饱暖交加，消受人閒清福。长安富足。那有此、匀圆嘉谷。君恩沃。父子同沾天禄。
鹦鹉舌·冬月
作者：许嗣隆
朝代：清
体裁：词

碧瓦棱棱霜重，红帘漠漠烟轻。添得姮娥今夜冷，难言有恨无情。影里山河缥缈，光中蟾兔分明。
黄金缕·深秋
作者：许嗣隆
朝代：清
体裁：词

长笛一声天似水。秋叶秋花，催得秋深矣。南雁频飞无半纸。写来几个人人字。
一剪梅·怀闺友
作者：许嘉仪
朝代：清

倚竹牵萝证素襟。言有同心。弦有知音。月斜云散又而今。信断青禽。梦断青林。香烬幽窗自苦吟。雨气愔愔。晚翠森森。旧游庭院怕重寻。帘影阴阴。人影沉沉。
声声慢·白桃花
作者：许嘉仪
朝代：清

春心炼雪，腻靥凝酥，韶华淡到无痕。本色天然，清艳肯映朱门。吟边又来瘦鹤，认疏香、应误黄昏。瑶台畔、问冰霜多少，酝酿仙根。一任闲评轻薄，有澄潭明月，自证前身。梦断梨花，春去懒对芳樽。瑶阶露华如画，正缟衣、孤立销魂。台洞远，付相思，流水冷云。
徵招·为袁薇生题随园饯别图，图作展重阳会，为先贞悯公手笔
作者：许嘉仪
朝代：清

少微化去烟霞在。琴尊几番欢聚。只此好家山，认天涯羁旅。豪情酬俊侣。且休论、断肠南浦。寂寂秋容，疏花短柳，满城风雨。指顾劫灰飞，销魂地，沧桑顿成今古。大树感将军，渺英灵何处。千秋终自许，任诗骨乱侵尘土。问多少、胜境消沉，有画图留取。
九日
作者：许嘉祐
朝代：清

侧帽风前胜自怜，未衰却已见华颜。愁倾白酒难逢蟹，贫累黄花不值钱。千古登临兴废地，三冬消息雨晴天。狼烽起处连江海，一上城头似九边。
南楼怀古
作者：许国焕
朝代：清

城郭遥临北斗悬，苍凉长慨暮云天。只今老竖樵薪日，正想从官引仗年。亡国社存秋色外，《登楼》赋就夕阳前。金舆石马赓陈迹，满目悲风散紫烟。
登金城山
作者：许国焕
朝代：清

古木长云里，盘回出几重。夕阳连众壑，空翠滴诸峰。石倚苍藤立，泉从碧藓封。谁携惊世句，天阙问春容。
行溪上偶至野人家
作者：许国焕
朝代：清

春风随坦步，晓日绿溪边。藻动鱼冲岸，山明鸟破烟。贫家稀馈问，野老忽周旋。已觉和光里，迟迟近午天。
挽张之洞联
作者：许夔
朝代：清
体裁：联

真儒事业，笃裕本原，缅当年抚晋遗规，沃润沛先河，凡奠三江、靖重湖、绥百粤，经世远猷，翕从諴民利物之旨，推嬗而来，愿天下读书人，勿看成两截；诚臣设施，恫完晚节，念仓卒安刘大烈，艰危措磐石，与汉本始、唐永贞、宋治平，定荥元老，力争补天浴日之功，担当以去，非古之名世者，孰辨此千秋。
万里
作者：许孙荃
朝代：清

万里驱车亦壮哉，西征咫尺是轮台。无边晴雪天山出，不断风云北极来。关到玉门中土尽，槎浮博望使星回。犹看定远封侯道，却忆嫖姚佐汉才。
五丈原次大复韵
作者：许孙荃
朝代：清

荒原淡斜日，古戍黯层阴。五丈空留迹，三分不死心。地随营垒没，星与阵云沉。薄暮秋风急，如闻《梁甫吟》。
出门
作者：许孙荃
朝代：清

出门必春初，入室必冬暮。岂无儿女情，终岁不暇顾。挥手从此辞，夕阳渺烟树。
庄浪趋张掖
作者：许孙荃
朝代：清

酒泉张掖近天山，大漠风云指顾间。莫道行边人万里，最西还有玉门关。
武功春日谒后稷祠
作者：许孙荃
朝代：清

当时教稼无先圣，万世黎民定阻饥。词客古今瞻庙貌，村农伏腊走轩墀。邰封麦秀垂垂遍，禹甸氓歌处处随。文德配天真不忝，独从含哺有馀思。
潼关
作者：许孙荃
朝代：清

百二初经得大观，严关高峙碧云端。两边峡束黄河去，万仞根连太华蟠。天险西来凌绝巘，地形北折巩长安。如今圣德能怀远，犹作当时要处看。
寒夜曲
作者：许孟昭
朝代：清

金剪生寒夜漏长，玉人纤手懒缝裳。素娥偏耐秋光冷，来照鸳鸯瓦上霜。
咏梅和外
作者：许学卫
朝代：清

园林半树冲寒早，桃李三春斗格难。雪后添肥月前瘦，山中相忆水边看。仙标出世应称绝，风味如君未去酸。最爱黄昏暗香动，好携尊酒佐清欢。
贺黄祖络母八十寿联
作者：许学士
朝代：清
体裁：联

五福以寿为先，非高年则不能具备；六珈当王者贵，有哲嗣乃益觉尊崇。
劲节楼为孙节母作
作者：许学曾
朝代：清

仙家香引返魂清，续命丝长忏一生。似有天风楼上护，不教吹下步虚声。楹书留与后人持，见说金萱领绛帷。文字因缘全悟却，拈花微笑不言时。
劲节楼为孙节母作·其一
作者：许学曾
朝代：清

仙家香引返魂清，续命丝长忏一生。似有天风楼上护，不教吹下步虚声。
劲节楼为孙节母作·其二
作者：许学曾
朝代：清

楹书留与后人持，见说金萱领绛帷。文字因缘全悟却，拈花微笑不言时。
玉岑楼纪事诗
作者：许学范
朝代：清

爱研载籍列丹青，王母云旗擘巨灵。隐括名山柱下史，虚灵妙果佛天经。画图细写荆关笔，事迹分题钟郝型。一树藤花阴满院，清风曲槛挹微馨。
到妈宫新城
作者：许宏
朝代：清

书剑飘零日色低，妈宫风景对如迷。空濛渔艇争波泛，料峭人家倚岸栖。岁月推移芳草歇，烟花冷落白鸠啼。归来指引边城路，满地荒墟半蒺藜。
到观音亭
作者：许宏
朝代：清

梵宇经楼面吼门，红城西屿络包分。映阶昙影临风舞，绕洞潮音坐月闻。钟响万家惊夜梦，舟凌千顷渡慈云。浮萍孤客登仙界，应净凡心一念纷。
新城
作者：许宏
朝代：清

高筑坚城壁垒开，海门横亘锁阳台。三军金鼓临江震，万舳旌旗捲前回。雉堞霜寒留月苦，妖氛胆落久心灰。于今屈指安澜日，深荷百年圣泽培。
秋夕旅怀
作者：许宏
朝代：清

溶溶月色寂临除，一盏寒灯半榻馀。南浦幽閒花睡尽，西风萧瑟雁来初。长年乡思逢秋乱，此夜羁情对影疏。冷酒盈樽难独酌，徘徊窗外数星虚。
红毛城
作者：许宏
朝代：清

海国高城巨镇留，百年兵燹变平畴。沙场自昔誇驰马，雉堞于今见牧牛。月映颓垣孤岛静，烟锁残垒大江浮。堪怜蓬户空啼鸟，一带寒壕夕照秋。
中宿峡用少陵集铁堂峡韵
作者：许宗彦
朝代：清

连峰蔽空来，势阻江路绝。非岨非崔巍，太古立积铁。翠重阴崖肥，云颓阳岫裂。细溜停空凹，皎若化残雪。河伯此下材，过客色无悦。峭帆掠悬岩，屡作之字折。飞雨忽洒人，曦景互明灭。天风飒以寒，尽蠲肝肺热。
乘月夜行晨至黄洞过峡山已三十里
作者：许宗彦
朝代：清

七年八过清远峡，一度题诗凝碧湾。寒月沈江明去棹，好风吹梦绕苍山。旧游记坐谈经石，古洞谁寻白玉环。翠巘绿烟回望合，灵旗蚃曶二禺还。
大庙峡用少陵寒峡韵
作者：许宗彦
朝代：清

昨暮泊中宿，秋气感百端。晨入大庙峡，四崖障风寒。日烈草木瘦，路细行人单。鱼龙逼沸郁，咫尺歌涛翻。奋棹就沙嘴，怖止未敢餐。此生长行路，畏说行路难。
拟孟东野闻砧
作者：许宗彦
朝代：清

羁人怨夜长，况复闻清砧。急杵捣离思，哀响攒秋心。他乡各明月，故衣难掩襟。谁能塞两耳，满与浊醪斟。
次韵二樵见怀
作者：许宗彦
朝代：清

立尽征云送远眸，炎方冬日始悲秋。吟边落叶依人住，愁外寒江绕梦流。浚谷风期勤揽带，握关心事寄登楼。试容尊酒长相见，问事应知未肯休。
浈阳峡用少陵青阳峡韵
作者：许宗彦
朝代：清

绵延大尉山，十峰九不恶。切汉高巃嵷，摩天翠崔错。森如佛座严，灵胡不敢削。白猿渺孤腾，清泉忽双落。屏张九叠深，江转一帆弱。日色覆虚阴，烟光敛空漠。层岩人径穷，冥寄傲五岳。团团蛟龙宫，郁郁气旁薄。大造矜神奇，太始阴寥廓。俯仰惟生平，生理耽寂寞。
漫兴
作者：许宗彦
朝代：清

筠篷小拓露晴光，每一峰过翠满床。风拥乱云归远嶂，虹收断雨放斜阳。江流湛湛青枫暮，秋气苍苍白露凉。天外故人相忆否，十年踪迹滞炎方。
胥江
作者：许宗彦
朝代：清

胥江潮信断，新涨没城湾。村暗青旗卷，沙明白鸟还。风声多在水，云意欲藏山。笑尔浮沈石，终年不得间。
自挽联
作者：许宗彦
朝代：清
体裁：联

月白风清其有意；斗量车载已无名。
自题书舍
作者：许宗彦
朝代：清
体裁：联

厌闻家事常如客；爱看名山悔不僧。
书润臣诗集后
作者：许宗衡
朝代：清

江汉家何在，燕山落日悬。诗情憎老大，归梦阻林泉。吏隐中书省，愁心上水船。年来共酬唱，掩卷各凄然。
扬州送叔起
作者：许宗衡
朝代：清

深交结行路，欲别心横飞。迢迢扬子江，梦与闲鸥依。君子惜良时，浮踪无定期。烟树一以合，倏觉形神违。自我出京邑，与子多歌诗。千载未遑计，但伤今时非。横览天下才，跅？谁中规。风骚冠百代，忆旨参几微。读书无高勋，文字徒喜悲。与世惧无益，肯以空名垂。抗怀同心侣，誓念惩诡随。庶几真性情，崛发山川辉。艺苑不丈夫，况复苦弄姿。矫首望云鹤，蔚为丹霄仪。今兹一挥手，去去毋然疑。篇章翊世运，得句山岳齐。因之崇亮节，欲使东流西。本根共树立，相思夫何为。
扬州送叔起
作者：许宗衡
朝代：清
体裁：古风

深交结行路，欲别心横飞。迢迢扬子江，梦与闲鸥依。君子惜良时，浮踪无定期。烟树一以合，倏觉形神违。自我出京邑，与子多歌诗。千载未遑计，但伤今时非。横览天下才，跅𧿇谁中规。风骚冠百代，忆旨参几微。读书无高勋，文字徒喜悲。与世惧无益，肯以空名垂。抗怀同心侣，誓念惩诡随。庶几真性情，崛发山川辉。艺苑不丈夫，况复苦弄姿。矫首望云鹤，蔚为丹霄仪。今兹一挥手，去去毋然疑。篇章翊世运，得句山岳齐。因之崇亮节，欲使东流西。本根共树立，相思夫何为。
晓发
作者：许宗衡
朝代：清

秋苇飐明瑟，动与晨光摇。乍见林表山，未及前帆高。荒滩望无垠，静待风来潮。日气射云隙，闪忽烟将消。倚篷拓吾目，江近天愈遥。凉鸥没浩荡，无梦牵尘嚣。橹声倏已歇，漭瀁看惊涛。
雨中过兖州
作者：许宗衡
朝代：清

风旂拂帽过荒台，断戍春阴黯不开。一片孤城千树雨，桃花红向马头来。
雪后独游江亭
作者：许宗衡
朝代：清

江亭景物南皮会，上客衣冠北海樽。耆旧凋零空有叹，风流文采杳无存。花时骑马谁燕市，雪后归鸿又蓟门。独倚阑干问芳序，甲兵何日洗乾坤。
如梦令 壬午秋留别兄竹隐 见《林下词选》、《众香词》
作者：许定需
朝代：清

携手阶前吟月。同调琴声清绝。上下古今编，夜半灯残茶热。凄切。凄切。风景依然人别。
望江南
作者：许定需
朝代：清

山塘好，秋到更魂消。花市天香来簇马，酒帘斜照引吹箫。月挂望山桥。
鹧鸪天·雪晓
作者：许定需
朝代：清

罗幕重重寒气侵。晓光先透紫丝衾。半空飞下梅花瓣，一夜平添玉树林。烧兽碳，酒频斟。安排新调入瑶琴。行人莫起江南恨，驴背奚囊兴不禁。
柳梢青·寄外
作者：许宜媖
朝代：清

日残春暮。年年抛恨，在花间住。一阵东风，梨花如雪，桃花如雨。教人没个商量，容易把、韶光放去。只恐来时，殷勤问我，春归何处。
挽曾国荃联
作者：许宝书
朝代：清
体裁：联

才兼韩范，学裕欧苏，歼渠魁以策奇勋，大经大猷垂百世；念切痌瘝，量宏胞与，继文正而膺重寄，难兄难弟各千秋。
挽曾纪泽联
作者：许宝书
朝代：清
体裁：联

异域建奇勋，凭片语使强邻折服，复我疆土，张我国威，方钦柱石擎天，大展经猷消隐患；隆名继文正，以一身系全局安危，父为皋夔，子为韩范，忽痛台星陨地，长留声望溢重洋。
叠韵答周礼三并柬秦剑青丈
作者：许宝云
朝代：清

水瑟云璈海上来，诗怀特地为君开。未谙卢骆当时体，已负周秦以后才。溟渤何堪侪勺水，岱宗料不薄纤埃。昨宵梦落淮东寺，曲径花田彻夜猜。
无题
作者：许宝云
朝代：清

金屏寂寂漏迢迢，谁踏玻璃弄玉箫。银烛烧残花影醉，自拈红豆破无聊。碧城烟雨晓来多，花气生寒夜有波。惆怅玉楼人语悄，月明愁听采菱歌。罡风黑海渺难填，慧业人生竟枉然。羡煞嫦娥耐岑寂，金蟾银杵自年年。壶天风暖几黄昏，情重翻嫌梦有痕。十二珠帘春似海，人间何处觅昆仑。
无题·其一
作者：许宝云
朝代：清

金屏寂寂漏迢迢，谁踏玻璃弄玉箫。银烛烧残花影醉，自拈红豆破无聊。
无题·其三
作者：许宝云
朝代：清

罡风黑海渺难填，慧业人生竟枉然。羡煞嫦娥耐岑寂，金蟾银杵自年年。
无题·其二
作者：许宝云
朝代：清

碧城烟雨晓来多，花气生寒夜有波。惆怅玉楼人语悄，月明愁听采菱歌。
无题·其四
作者：许宝云
朝代：清

壶天风暖几黄昏，情重翻嫌梦有痕。十二珠帘春似海，人间何处觅昆仑。
挽张之洞联
作者：许宝芬
朝代：清
体裁：联

维公蹇蹇匪躬，不树党援诚共信；念我茕茕在疾，未酬知遇恨来迟。
挽曾少卿联
作者：许少农
朝代：清
体裁：联

巨商而担巨艰，方其外交棘手，志士抚膺，拒约震环球，一时振臂高呼，到处同心争响应；伟人自成伟业，非比世俗随声，市井弋誉，大名垂宇宙，此日盖棺定论，应知含笑到泉台。
下华顶复至断桥观瀑
作者：许尚质
朝代：清

凌晨陟危磴，山势莽回互。攀萝坠岩石，触趾还局步。侧身烟霭间，却立屡惊顾。前行踵已没，循迹如蚁附。缘崖忽复暝，孤悬一线路。下瞰老蛟窟，白日雷霆怒。神物有隐见，洪波无寒冱。匿景就盘曲，蹒跚生恐怖。倏同飞鸟翻，云向恶溪渡。巨石恣偃蹇，奔流疾相赴。褰裳涉逾午，晞发聊延驻。不闻人语声，但觉雨如注。遥空垂赤虹，中断不得度。知是古仙人，戏游博幽趣。俄看万里云，六月生寒雾。倒挂枯松枝，喷薄失朝暮。直下几千仞，石窦巧嵌护。圆壶束细腰，明珠落无数。疑有鲛人泣，似向真宰诉。造幽荡魂魄，发兴抒情愫。愿结丹崖盟，庶脱尘网误。
题导山庵壁
作者：许尚质
朝代：清

四月山中笋蕨肥，松寮白画雨霏霏。浮生似记重来处，树老无枝僧挂衣。
齐河道中
作者：许尚质
朝代：清

辟尘风镜隔轻罗，赢得征衣岳色多。七十二峰都阅遍，又乘疲马渡齐河。
北京云南会馆联
作者：许希孔
朝代：清
体裁：联

世味但尝燕市酒；乡情惟有普山茶。
江南好·对月
作者：许希琼
朝代：清

看明月，拜罢起徘徊。花影纷筛人影悄，虫声断续漏声催。珠露滴苍苔。
阑干万里心·山居
作者：许希琼
朝代：清

几点青山翠抹烟。移家相傍水云边。日长无事枕书眠。听流泉。半是闲人半是仙。
挽徐用仪袁昶许庚身联
作者：许应萃
朝代：清
体裁：联

雷霆雨露尽天恩，一朝千古；玉帛干戈持卓识，碧血丹心。
贺许丙俊入泮联
作者：许应銮
朝代：清
体裁：联

甲子自乃父成名，递看丁卯叔子同科，己卯叔子同科，念先人教子义方，岂徒教诗教字教文，便尔登科联七子；魁元由秀才发轫，叠见戊辰案元第一，庚辰案元第一，具今日夺元本领，从此夺解夺会夺状，何难及第继三元。
贺许应锴兄弟同时中举联
作者：许应銮
朝代：清
体裁：联

五科双捷报；九子七贤书。
挽曾国荃联
作者：许应鑅
朝代：清
体裁：联

名世钟灵，岂偶然耶，溯发逆盗兵，半壁东南，谁作砥柱，公起诸生，提勍旅，抚鸣剑而扺掌，由安庆进捣金陵，陈师者十载，血战者两年，卒能歼厥渠魁，烽烟尽扫，妥其衽席，日月重新，与毅勇并锡桐圭，各分茅胙，继乃导河兖豫，散粟汾阴，迄今江表建旄，凡属蒸氓，罔非覆帱，功第一，士无双，伯仲之间见伊吕；中兴蒙业，亦孔亟矣，羡楚材辈出，群贤激励，克赴戎机，人怀敌忾，振湘军，指大树以酬庸，晋开府内跻宗伯，佐文正于前，启惠敏于后，讵意苍穹弗吊，遽陨龙蛇，梁木忽摧，共骑箕尾，叹勋臣恪靖早逝，刚直云亡，缅惟仗策从征，投壶制胜，咸仰麟。
贺李鸿章七十寿联
作者：许应骙
朝代：清
体裁：联

铭恩宠于吉金，三召伯棠，两齐侯镈；祝长龄以康爵，同郭令寿，比潞公年。
书室联
作者：许庚身
朝代：清
体裁：联

但有余闲惟学帖；即逢佳客莫谈天。
挽曾纪泽联
作者：许庚身
朝代：清
体裁：联

语通象寄，名重鸡林，忠信涉波涛，不数凿空开绝域；经武楼船，储财泉府，艰难宏干济，何堪尽瘁甫中年。
题文恪公送杨迈公中丞还朝诗册
作者：许庚身
朝代：清

三年膏雨颂声驰，敬展先臣述德诗。故里尚留何武爱，前徽兼触阮咸思。渊源累世龙门远，清白相传燕翼贻。东鲁好修循吏传，绍承阀阅佐明时。
生查子·见《词综补》
作者：许庭珠
朝代：清

珠箔隔轻寒，鹦鹉玲珑语。悄唤锁重门，莫放春归去。桃李可怜生，各自啼红雨。点点带愁飘，吹入春江住。
齐天乐·见《词综补》
作者：许延礽
朝代：清

十年鸿雪邗江住，相逢选楼楼下。小字珠含，芳姿玉映，佳婿乘龙来迓。青琴调寡。是韦贯红妆，擘弦能亚。咏絮吟成，韵流松石古池榭。乡关旋警燕幕，小村同避地，睽隔茅舍。静树乌啼，寒潮鲤讯，难慰椒窗晨夜。鸾笙去也。叹一霎罡风，顿蔫桃帕。漫展瑶编，麝丸和泪写。
有作
作者：许廷光
朝代：清

欧亚风云幻莫知，威廉黄祸语犹奇。漫谈国事何艰钜，多难兴邦在此时。
赠德国大使
作者：许廷光
朝代：清

求图对峙抗西东，天下强权属两雄。藉重平和坚誓约，万邦齐颂息兵戎。
白鱼得蟫字七排
作者：许廷壁
朝代：清

披蒲恰傍文澜阔，汲绠将穷学海深。丹鸟有时资照映，白鱼于此任浮沉。羽陵几度潜踪入，脉望三生慧业寻。独向词源矜吐纳，惯从经穴恣贪侵。分明吞墨同乌鲗，彷佛衔书效赤禽。咀味却耽蝌蚪简，知音应托鞠通琴。十年食古终须化，一字填胸便不禁。乞得芸香堪辟汝，那愁为蠹更为蟫。
白鸟得蚊字
作者：许廷壁
朝代：清

元驹曾号蚁，白鸟亦称蚊。种本从鷏出，名还与鹭分。蝇头同取象，豹脚独成文。异论思巢睫，残碑记露筋。负山真有力，列市竞为群。雨陨常千点，雷轰忽一军。乍疑歌翯翯，讵意睹棼棼。除恶由来尽，何防毒草熏。
萤灯
作者：许廷壁
朝代：清

雨打风吹急，荧荧未减辉。纱囊真可贮，罗扇不须挥。池上随波动，花间照客归。终含丹一点，光采莫嫌微。
蛛网
作者：许廷壁
朝代：清

寂寞无人处，蜘蛛结网多。琴床尘未净，镜匣恨难磨。吐讶蚕为茧，张疑雀可罗。年年瓜果节，乞巧问星娥。
保生帝
作者：许廷崙
朝代：清

保生帝，不医国，当医民，功德在民宜为神。喧腾五月龙舟开，海上王拜帝君来。帝颜微笑送王归，五色香花夹路飞。霓旌风马不得见，袂云汗雨空霏霏。归来倾箧坐叹息，斗储忽罄虚朝食。巳抛绫锦劳歌喉，又典衣衫换旗色。清时乐事人所为，浇风靡俗神不知。神不知，降祥降殃天无私。
戒鸦片歌
作者：许廷崙
朝代：清

游戏习所移，因循过已积。上智不如愚，请歌三可惜。鸩毒日以深，脂膏日以竭。金钱易粪土，耗用亦可惜。误学韦苏州，晏起日已夕。一月得几日，分阴亦可惜。揠苗伤苗根，泄水涸水脉。匆匆百年间，此身亦可惜。
昭忠祠
作者：许廷崙
朝代：清

红墙一角夕阳斜，古木森森栖暮鸦。行人动魄下马拜，断云坠落天之涯。赤嵌城外涛飞雪，风惨潮悲声悽绝。白水还如曩日心，碧山已变何年血。在昔生祠祀功臣，功臣不朽千万春。庸庸那得共庙食，老死牖下犹灰尘。奋袂一呼衽金革，尺寸皆能勒竹帛。身没王事投汨罗，招魂欲唱灵均歌。崇祠并建妥以侑，雕甍金碧瞻巍峨。能使顽廉懦者立，教忠可以海不波。呜乎，教忠可以海不波，棱棱正气扶山河。
纨扇
作者：许廷崙
朝代：清

入手团团好，冰纨却暑氛。衣香风满座，鬓影月遮云。读画怀秦女，吟诗悟汉君。莫教轻扑蝶，销损縠罗文。
罗汉脚
作者：许廷崙
朝代：清

罗汉脚，不为商贾不耕作，小者游惰大饮博。游手好閒勿事事，酗酒搏击群狺狺。果尔擒至即扑死，一时风俗为之驯。作法于严弊难止，作法于宽复何恃。藉以负戈祋，驱以就耒耜，不然百人坐食一人耕，鸠化为鹰橘为枳。刑法重，恩德深。金刚目，菩萨心。
蒲扇
作者：许廷崙
朝代：清

颇有书生味，编蒲手自拈。招风来习习，遮雨滴纤纤。柏子松花共，荷香竹影兼。偶然挥扇坐，不觉似陶潜。
鱼唇
作者：许廷崙
朝代：清

海物虽惟错，烹鱼共爱唇。吞钩前日屡，送酒此时频。巨口应争羡，丰颐倍可珍。不须耽丙尾，一种味偏新。
鲲身王
作者：许廷崙
朝代：清

落花如尘香不歇，紫箫吹急夕阳没。灵旂似复小徘徊，解缆风微讫不发。碧波涵镜逼人清，照见轻妆水底月。龙宫百宝纵光怪，洛水明珰汉皋佩。淫佚民心有识伤，升平馀事无人缋。神来漠漠云无心，神去滔滔空水深。士女杂沓举国狂，年年迎送鲲身王。
雪后看虞山
作者：许廷录
朝代：清

峰头积雪白如银，树杪还疑糁玉尘。好景饱看逾十日，阴山飞落尚湖滨。
七夕有感
作者：许廷鑅
朝代：清

离多倍觉故情欢，却望针楼欲上难。记得星桥逢两度，玉钗人共凭阑干。
七夕雨中
作者：许廷鑅
朝代：清

不见西南玉镜明，佳期迢递隔层城。频飞千里针楼梦，独听空堂夜雨声。乌鹊桥成头渐白，银河天远水空盈。但令此夕常相会，牛女何劳别恨生。
中秋大风雨后看月有作
作者：许廷鑅
朝代：清

已分沉沧海，清光不上天。乍惊东壁晓，仰见一轮悬。万里人同节，中秋影共怜。何能负良夜，宴赏又经年。
初八夜见月
作者：许廷鑅
朝代：清

鹊桥昨夜玉軿回，云散香销尽可哀。寂寂空房正肠断，清光一片为谁来？
和顾大嗣宗伤春之作兼送南归
作者：许廷鑅
朝代：清

离亭微雪点征衣，惆怅天涯事已非。萍叶只随潮信转，杨花争见雨中飞。梦回遥夜惊明烛，人对残春恋落晖。望远思乡两无赖，故山空自寄当归。
广州
作者：许廷鑅
朝代：清

朝请通蕃国，提封扼重关。岚回庾岭合，水入虎门环。虞苑今何有，仙人去不还。独余羁客思，长对白云山。曩忆谈南海，今成滞粤乡。楼台长作雨，风月不知霜。荷气生香浦，苔衣上蛎墙。双鬟荡舟女，犹是唤珠娘。
广州·其一
作者：许廷鑅
朝代：清

朝请通蕃国，提封扼重关。岚回庾岭合，水入虎门环。虞苑今何有，仙人去不还。独余羁客思，长对白云山。
广州·其二
作者：许廷鑅
朝代：清

曩忆谈南海，今成滞粤乡。楼台长作雨，风月不知霜。荷气生香浦，苔衣上蛎墙。双鬟荡舟女，犹是唤珠娘。
建陵·其一
作者：许廷鑅
朝代：清

万里开南徼，风烟入百蛮。日西闻杜宇，天外见青山。急浪层阴里，韶音积翠间。一丸封鸟道，左顾有严关。
建陵·其二
作者：许廷鑅
朝代：清

双江分别后，一水尚名滩。流向孤城曲，声含落叶悲。采风无故老，剔藓有残碑。箫鼓喧巫女，时过铜柱祠。
建陵·其二
作者：许廷鑅
朝代：清
体裁：五言律诗

双江分别后，一水尚名漓。流向孤城曲，声含落叶悲。采风无故老，剔藓有残碑。箫鼓喧巫女，时过铜柱祠。
徐州
作者：许廷鑅
朝代：清

彭城霸业已荒凉，一塔凌空出女墙。白草尽从霜后短，青山斜傍马头长。东来云气归芒砀，南下河流接凤阳。回首英雄几丘陇，大风还起戍楼旁。
春日泛舟㟙山湖遂登历下亭
作者：许廷鑅
朝代：清

古亭展春目，惬我褰裳期。废兴亦已屡，风流良在兹。回回一水抱，宛宛诸洲披。鱼鸟识昏旦，荇藻浮涟漪。独标海右胜，几伫湖阴嬉。地忆旧台观，亭留北林诗。修竹渺难问，白云来何迟。含情流易盈，揽物境乍移。微波摇西日，绪风散芳蕤。奄忽人代易，来者知为谁。
晚过池上草堂示允武
作者：许廷鑅
朝代：清

向晚寻幽人，一踏池上路。斜阳敛山色，波光半含吐。群动渐已息，鸟鸣自相聚。归云淡无心，冥冥集遥树。静里悟物情，间中见天趣。相对寂无言，轻烟卷如雾。清磬隔溪来，微月照归步。
栖霞庵双忠祠
作者：许廷鑅
朝代：清

暨阳城边白日昏，悲歌为吊双忠魂。仰瞻庙貌飒以爽，守城遗事追前尘。是时江南传檄定，国已无君奉谁命。区区两尉不顺天，义激中心热血迸。弹丸小邑灾荒馀，敢以螳臂而当车。屹然陈尉首倡义，经营战守心焚如。迎归阎尉善谋断，登坛指挥壁垒变。甲兵十万罗胸中，部勒森严当一面。梯冲火炮百计攻，捍御随机俱猝办。寺僧贩竖荷戟殳，断头掉尾能决战。元戎温言指昊苍，降者名氏书旂常。我亦荒朝四镇一，于今可匹诸侯王。登陴慷慨明人纲，我肯反面为豺狼。嚼铁相持力已竭，援尽何堪粮粒绝。红光起处城忽崩，数穷乃见顽民节。壮哉陈尉气若云，阖门举火以自焚。阎尉受伤战益力，杀人如草犹纷纷。被絷刺伤血出漉，大呼速斫深宵闻。衔须而死死得所，此城岂有降将军！妇女不异田横客，齐赴涛浪无生存。噫吁嗟乎！衮衮高牙与蟒玉，临难乞怜如蚁伏。若非赤手扶天纲，空见颓波沉地轴。项亡汉祖封雍齿，齐破燕人重王蠋。兴朝表忠励臣庶，精卫填海愚亦录。古庵改建双忠祠，凛凛英魂往而复。此时回忆睢阳城，千古英雄共尸祝。
湘帆图
作者：许廷鑅
朝代：清

湘山苍兮湘水流，波平一镜兮轻烟浮。美人自抱香草怨，鹧鸪啼出苍梧秋。渺渺波兮汾几曲，帆转随湘兮何处宿。遥山九面碧参差，暗水浮香流碧玉。羌峭帆兮何人？涉澧浦兮吊灵均。披图笑尔日孤往，故乡不忆秋风莼。棹潆洄兮意超忽，睇峨眉兮在天末。醉来长啸湘云飞，一笑停帆弄江月。
白菊
作者：许廷鑅
朝代：清

正得西方气，来开篱下花。素心常耐冷，晚节本无瑕。质傲清霜色，香含秋露华。白衣何处去，载酒问陶家。
移居别池上桃花
作者：许廷鑅
朝代：清

幽栖聊复避嚣尘，池上孤吟过蚤春。惆怅夭斜临水别，不须重忆倚阑人。萧萧竹树绕亭斜，镇日关门但看花。苦为小红添别思，不知身尚在天涯。
移居别池上桃花·其一
作者：许廷鑅
朝代：清

幽栖聊复避嚣尘，池上孤吟过蚤春。惆怅夭斜临水别，不须重忆倚阑人。
移居别池上桃花·其二
作者：许廷鑅
朝代：清

萧萧竹树绕亭斜，镇日关门但看花。苦为小红添别思，不知身尚在天涯。
芜城感旧二首
作者：许廷鑅
朝代：清

雷塘春尽草如烟，落拓江湖又一年。吟遍吹箫桥畔路，无人知有杜樊川。三千殿脚总如花，断粉零香散暮霞。唯有离宫旧明月，夜深还上玉钩斜。
芜城感旧二首·其一
作者：许廷鑅
朝代：清

雷塘春尽草如烟，落拓江湖又一年。吟遍吹箫桥畔路，无人知有杜樊川。
芜城感旧二首·其二
作者：许廷鑅
朝代：清

三千殿脚总如花，断粉零香散暮霞。唯有离宫旧明月，夜深还上玉钩斜。
送杨大渭符之官离石
作者：许廷鑅
朝代：清

雨中柳销蓟门烟，相送河桥重黯然。会见雄文召宣室，未妨才子令盈川。秋风雁度明斜日，汾水云飞自汉年。应忆京华旧游侣，酒徒还在酒炉边。
采石
作者：许廷鑅
朝代：清

投窜归来后，惊波弄月圆。江山无太白，寥落几千年。予亦骑鲸客，来乘牛渚船。登楼人不见，春水上青天。
重过东园别墅感旧作
作者：许廷鑅
朝代：清

午桥庄闭少追游，树色波光带雨愁。今日羊昙头白尽，尚零衰泪过西州。
题画菊
作者：许廷鑅
朝代：清

芳菲过眼已成空，寂寞篱边见几丛。颜色只从霜后好，不知人世有春风。
黯淡滩
作者：许廷鑅
朝代：清

惊滩来黯淡，行旅奈愁何？山鬼荒啼雨，江鼍怒蹴波。舟从天上落，人似梦中过。岁岁于□役，危途历已多。
听涛歌
作者：许建勋
朝代：清

天风吹起瀛海秋，银涛万丈掀山邱。大壑沸腾望不极，但闻空际鸣飕飗。初疑怒猊抉石走，又如渴骥奔泉遒。旅客惊闻消壮志，羁人骇听生乡愁。安得狂澜挽既倒，射潮争说钱王镠。鼙鼓动地雷雨作，素车白马龙伯游。俄焉月上群籁息，一镜空明万里流。
纸扇
作者：许建勋
朝代：清

十幅琅玕纸，裁为摺叠新。无心求宋楷，有骨采湘筠。仍合挥毫用，偏宜入袖珍。卷藏吾不悔，谁畅惠风频。
羽扇
作者：许建勋
朝代：清

一羽何轻重，云霄万古神。顾荣今不见，诸葛彼何人。海鹤知难睹，冥鸿那得亲。寥寥陈迹在，愁染庾公尘。
拟郭景纯游仙诗
作者：许式金
朝代：清

富贵浮云视，高歌步蓬瀛。朝种瓜五色，夕餐芝九茎。山深足栖息，采药求长生。王乔云中舄，子晋岭上笙。清泉煮白石，凌虚上玉京。抗志出尘表，何为恋干旌。匡庐与天台，中多隐逸叟。日月明轩窗，烟霞带户牖。杳无人迹到，名姓知谁某。得毋老与庄，列真自古有。振衣千仞冈，天外任昂首。仙骨本珊珊，羽化诚非偶。潜修志倘坚，乔松皆我友。青鸾集珠树，合鸣清且幽。紫藤绕古柏，夭娇如蟠虬。岩栖有高士，濯足临清流。偶然发长啸，万壑松风秋。白鹤来云中，招我阆苑游。褰衣揖黄石，挹袖从浮邱。沧桑无今古，日月常悠悠。
拟郭景纯游仙诗·其一
作者：许式金
朝代：清

富贵浮云视，高歌步蓬瀛。朝种瓜五色，夕餐芝九茎。山深足栖息，采药求长生。王乔云中舄，子晋岭上笙。清泉煮白石，凌虚上玉京。抗志出尘表，何为恋干旌。
拟郭景纯游仙诗·其三
作者：许式金
朝代：清

青鸾集珠树，合鸣清且幽。紫藤绕古柏，夭娇如蟠虬。岩栖有高士，濯足临清流。偶然发长啸，万壑松风秋。白鹤来云中，招我阆苑游。褰衣揖黄石，挹袖从浮邱。沧桑无今古，日月常悠悠。
拟郭景纯游仙诗·其二
作者：许式金
朝代：清

匡庐与天台，中多隐逸叟。日月明轩窗，烟霞带户牖。杳无人迹到，名姓知谁某。得毋老与庄，列真自古有。振衣千仞冈，天外任昂首。仙骨本珊珊，羽化诚非偶。潜修志倘坚，乔松皆我友。
寄表弟项少莲时司训建德
作者：许彭寿
朝代：清
体裁：七言律诗

尽多名士画牢丸，薇省犹供苜蓿盘。清瘦自怜同鹤态，羞珍何苦脍龙肝。性成姜桂终嫌辣，骨傲风霜尽耐寒。我寄浮生随处好，几时同隐钓台滩。
寄表弟项少莲时司训建德
作者：许彭寿
朝代：清

尽多名士画牢丸，薇省犹供苜蓿盘。清瘦自怜同鹤熊，羞珍何苦脍龙肝。性成姜桂终嫌辣，骨傲风霜尽耐寒。我寄浮生随处好，几时同隐钓台滩。
挽彭玉麟联
作者：许得清
朝代：清
体裁：联

早岁荷公知，忆米淅矛头，最难忘湘徼同袍、皖江侍节；隆名邀帝眷，忽星骑箕尾，只赢得一囊谏草、万幅梅花。
西桥柳色
作者：许德溥
朝代：清

渠畔龙宫枕大堤，春风夹岸柳梢齐。
羊肠白道穿云出，雁齿红桥亚水低。
沽酒清阴时系马，招凉短槛几留题。
更添蜡屐游山兴，为问平湖西复西。
一七令·对梅花作
作者：许德蘋
朝代：清

梅。梅。潇洒，芳菲。玉为骨，冰为肌。姑射清绝，寿阳娇奇。花分南北艳，寒忍雪霜欺。千树初传春信，一枝独占花魁。谁识孤标能鉴水，除非白石更无词。
一剪梅·秋别
作者：许德蘋
朝代：清

一阵凉生一片秋。渺渺烟波，轻送扁舟。横空雁影叫西风，望断天涯，更上层楼。但见行云逐水流。霜叶千林，尽是离愁。计程犹住古馀杭，为避潮头，未过江头。
丑奴儿
作者：许德蘋
朝代：清

月明穿户窥人悄，瘦损容光。暖贴银簧。为有山花斗艳妆。小窗寂寞兰薰静，日透衣香。寄语仙郎。珍重新秋一味凉。
临江仙
作者：许德蘋
朝代：清

庭院深深深几许，云窗雾阁都扃。韶华最好近清明。鸟啼声隔牖，花放色倾城。蝶舞蜂喧天亦醉，江南作赋难成。夭桃一树易飘零。冶游三月兴，寻梦十分情。庭院深深深几许，云窗雾阁开迟。相思恐减艳阳姿。陌头杨柳色，尽放绿交枝。满路流莺声睍睆，笙簧暗逐风吹。一番春事问谁知。小园寻胜赏，双燕乍来时。
临江仙·其一
作者：许德蘋
朝代：清

庭院深深深几许，云窗雾阁都扃。韶华最好近清明。鸟啼声隔牖，花放色倾城。蝶舞蜂喧天亦醉，江南作赋难成。夭桃一树易飘零。冶游三月兴，寻梦十分情。
临江仙·其二
作者：许德蘋
朝代：清

庭院深深深几许，云窗雾阁开迟。相思恐减艳阳姿。陌头杨柳色，尽放绿交枝。满路流莺声睍睆，笙簧暗逐风吹。一番春事问谁知。小园寻胜赏，双燕乍来时。
凤凰台上忆吹箫·闺情
作者：许德蘋
朝代：清
体裁：词

暖水池塘，轻云台榭，一年韶景开头。见草生庭砌，初茁如钩。多少蜂狂蝶闹，空触起、往事无休。从今记、伤春意味，胜似悲秋。相将。二分春色，还却向花阴，密处句留。任差池双燕，暗绕西楼。知否楼头人倦，红紫艳、怕展双眸。双眸远，漫天飞絮，怎比侬愁。
卖花声
作者：许德蘋
朝代：清

楼角酒旗风。吹起春踪。把杯愁散古今同。树上辛夷舒木笔，笔笔书空。江上数云峰。著处情浓。一番心事有无中。写恨缄愁凭仗此，望断归鸿。
卖花声·闺情
作者：许德蘋
朝代：清

瘦损病馀身。容易愁春。梅花喜见一枝新。倚竹凌寒凝望久，意化闲云。罗扇掩歌唇。听去含嗔。魂随飞絮落溪津。看到青山山缺处，涌出冰轮。
南唐浣溪沙
作者：许德蘋
朝代：清

未有新诗答岁华。愧无人把碧笼纱。唤婢还将梅水煮，试新茶。竹韵松声都淡雅，山光水色亦清佳。墙外一枝娇欲语，碧桃花。
南歌子
作者：许德蘋
朝代：清

竹径凉风袭，莲房晓露垂。新过小雨带烟滋。卧听朝来、风讯倍凄其。砌畔葵心冷，堤边柳发稀。渐添酒债渐添衣。一样帘栊、不似艳阳时。
卜算子·送春感赋
作者：许德蘋
朝代：清

乍喜好春来，何事匆匆去。为把东皇著意留，花幛重重护。自笑太痴情，又自从头悟。分付荼蘼不许开，春也归无处。
唐多令
作者：许德蘋
朝代：清
体裁：词

鸿雁一声秋。江干钓未收。是何人、独倚西楼，听彻邻家吹玉笛，明月下、诉扬州。蓦地起边愁。金戈载道游。说桃源、何处渔舟。霜叶围山红簌簌，还认是、武陵邱。
声声慢·秋情
作者：许德蘋
朝代：清

重重觅觅。坐坐行行，朝朝暮暮戚戚。万叶飞黄秋意，早传消息。还添暗恨几许，有冷砧、和笳声急。向耳畔，诉幽情，此味阿谁能识。蛩地鸿天愁积。冷露湿，篱花几回攀摘。未雨云沉，竹径已先觉黑。银壶更催漏点，隔帘听、隐隐滴滴。独自那，拥絮被、眠稳不得。
壶中天·春情
作者：许德蘋
朝代：清

燕娇莺懒，正愁晴怨雨，纹窗深闭。撩乱春光三月暮，处处袭人花气。力弱萍飘，情深絮泊，做就相思味。横琴曲罢，旧时怀抱堪寄。还把一卷新词，柔肠宛转，叹新声难倚。瞥见风筝天外影，悄共离魂飞起。桃绶拖红，苔钱砌绿，犹惹深深意。竹间烟袅，不知茶熟还未。
多丽·白菊
作者：许德蘋
朝代：清

乍重阳，漫天清露珠垂。听鸣秋、千林黄叶，飙飙寒色侵肌。也记起、玉妃贴鬓，也记起、青女低眉。三径萧疏，千株冷淡，不随春艳斗妍奇。正好趁、持螯把酒，风趣算偏宜。满头插，粉花玉蕊，错认酴醾。向园林、秋光渐老，傲霜挺秀相依。有宫人、乍吟愁赋，有倦客、重咏新诗。旅邸情怀，柴桑伴侣，颓然野鹤旧容姿。忍守著、孤标晚节，知遇雁来时。西风紧，归来彭泽，检点疏篱。
好事近
作者：许德蘋
朝代：清

数到落梅风，枝上尚留残雪。应记玉人攀处，正阳春佳节。太湖石畔任欹斜，浓香渐吹灭。拈笔欲题新句，奈晓鸣鶗鴂。
如梦令·春晚
作者：许德蘋
朝代：清

只恐东风归骤。花下留伊杯酒。一树小桃红，已觉妖娆非旧。知否。知否。天意恼人消瘦。
如梦令·荷花
作者：许德蘋
朝代：清

落日亭亭烟暮。一棹出花迷路。听唱采莲歌，声在鸥波深处。沙渡。沙渡。香梦好圆鸳鹭。
如梦令·闺情
作者：许德蘋
朝代：清

卷起湘帘小坐。水面锦鳞几个。啖影出青萍，见了人人深躲。无那。无那。何处音书寄我。
子夜歌·新秋寄怀主人
作者：许德蘋
朝代：清

凉云薄薄如罗绮。丝丝欲绣回文字。鸿雁不归来。叫奴心上猜。自怜腰减旧。却忆人同瘦。蓦见暗飞霜。沿堤柳色黄。
孤雁儿
作者：许德蘋
朝代：清

仙人破腊冲寒起。正索笑、多清思。一枝冷淡报春回，瘦影横斜临水。初调琴轸，弹成三弄，谁识千金意。小心数点藏天地。恁都感、相思泪。西湖占断好春光，惟有林逋独倚。疏帘淡月，与花同梦，终古柔情寄。
寿阳曲·道旁孤梅著花，睹此生感
作者：许德蘋
朝代：清

一树疏花发，众芳都不如。向天涯、赠将何处。甚殷勤、暗香留几许。轻试问、是谁为主。
小重山
作者：许德蘋
朝代：清

杨柳枝头舒眼青。桃花初点注、脸霞匀。一溪风外卷香尘。思飘渺、落日淡微云。听唱望仙门。阿谁声细细、背灯昏。胡沙路远嫁昭君。年年恨、辜负一家春。
庆清朝慢
作者：许德蘋
朝代：清
体裁：词

燕影穿帘，莺声选树，兰闺倦对芳春。长吟短咏握管，空拟清真。好把低颦浅笑，几回着意巧翻新。看湖上，淡妆浓抹，羞煞文君。
梅魂清，鹤梦杳，正寸心千转，暗逐征轮。重重幕外，飞来野马成尘。折得一枝幽艳，和香黏露粉朱匀。筠屏倚，怎样描出，似醉昏昏。
庆清朝慢
作者：许德蘋
朝代：清

燕影穿帘，莺声选树，兰闺倦对芳春。长吟短咏握管，空拟清真。好把低颦浅笑，几回著意巧翻新。看湖上，淡妆浓抹，羞煞文君。梅魂清，鹤梦杳，正寸心千转，暗逐征轮。重重幕外，飞来野马成尘。折得一枝幽艳，和香黏露粉朱匀。筠屏倚，怎样描出，似醉昏昏。
怨王孙·春暮
作者：许德蘋
朝代：清

小院静悄。残花暗恼。一片春阴，雨昏雾晓。天际远见飞红。恨狂风。黄鹂啼近山深处。来又去。此意终孤负。一株寂寞，相对黯淡梨云。斗文君。
怨王孙·春暮
作者：许德蘋
朝代：清

绣骑归晚。深沉梨院。袅袅游丝，罥花不断。春去芳信初传。柳生绵。情人易被情牵惹。何曾舍。未醒愁春也。江城一片，红雨恨煞风斜。尽飞花。
怨王孙·赏荷
作者：许德蘋
朝代：清

波影澄澄天渺渺。花似笑、剧怜年少。文鸳戏浴水西东，恁识得、花中好。江上晚红香梦老。相映处、斜阳芳草。漫天凉露逼衣单，已报道、秋来皂。
拜新月
作者：许德蘋
朝代：清

当头见新月，细步出帘拜。待得如镜圆，妾心方称快。
武陵春·春晚
作者：许德蘋
朝代：清

花事阑珊春已了，人倚翠楼头。往日思量今日休。溪水自东流。溪上桃花无处觅，空拟逐渔舟。便有瓜皮一叶舟。怎载得、惜花愁。
殢人娇·后亭梅花开有感
作者：许德蘋
朝代：清

额粉新妆，腮霞乍散。犹深喜、占春来晚。琼楼玉馆，情深意远。池上影，梨云被风吹卷。长笛一声，阳关雪满。香浓处、几回肠断。天涯欲赠，为谁轻剪。怎枉费，连番凤笺湘管。
永遇乐·元宵
作者：许德蘋
朝代：清

月浸春城，花明灯市，游冶佳处。桥畔云迷，楼头彩结，仙阙应也许。翠影丛中，艳歌声里，最怕霎时微雨。还端整、靓妆簇簇，好牵凤俦鸳侣。千门如昼，六街闲步，不觉签声催五。宝马尘飞，钿车香惹，群屧争楚楚。鱼龙游戏，因风忽撼，势若凌空飞去。听邻女、月地花天，从头细语。
浣溪沙
作者：许德蘋
朝代：清

千尺寒潭深复深。桃花影与夕阳沉。何心起弄断纹琴。紫燕穿残花寂寂，黄鹂叫碎月阴阴。无聊怎得把愁禁。
浣溪沙
作者：许德蘋
朝代：清

漠漠烟霏晚更浓。楼台金碧日融融。秋千架冷一丝风。梅子黄时金错落，芭蕉绿处影蓬松。杜鹃催放映山红。
浣溪沙
作者：许德蘋
朝代：清

炼石谁能补恨天。杜鹃啼破夕阳烟。高楼尽日枕花钿。红杏才看匀薄粉，绿杨已见放轻棉。梨花院落冷秋千。
浣溪沙
作者：许德蘋
朝代：清

窗外梅花冒雪开。一枝斜插映红腮。寿阳妆额费疑猜。鸳谱欲寻新恨事，凤笺还写旧情怀。江南春信又重来。
浣溪沙
作者：许德蘋
朝代：清

连日伤秋髻不梳。织鸟西仄起来初。一堤杨柳渐萧疏。鸥鹭闲情常自睡，芙蓉醉意未全舒。雁来还问有书无。
浣溪沙 其一 寄怀崔小莺姊
作者：许德蘋
朝代：清

驻拍停歌冷夕阳。浓烟深锁倒垂杨。无聊独自咏河梁。双鬓浑忘施黛绿，满头犹自插花黄。闲庭寂寞晚风凉。
浣溪沙 其二 寄怀崔小莺姊
作者：许德蘋
朝代：清

片片飞云逐雁行。飘来一阵木樨香。更阑犹厌漏声长。心事漫和灯细语，愁怀只与梦商量。无眠又见月窥窗。
浣溪沙·寄怀崔小莺姊
作者：许德蘋
朝代：清

驻拍停歌冷夕阳。浓烟深锁倒垂杨。无聊独自咏河梁。双鬓浑忘施黛绿，满头犹自插花黄。闲庭寂寞晚风凉。片片飞云逐雁行。飘来一阵木樨香。更阑犹厌漏声长。心事漫和灯细语，愁怀只与梦商量。无眠又见月窥窗。
浣溪沙·春暮
作者：许德蘋
朝代：清

寂寞闲庭绣幕垂。蘼芜绿处渺无涯。粼粼春浪接天梯。点点露凝花溅泪，霏霏风飏絮黏泥。丁香花下画眉啼。
添字采桑子·芭蕉
作者：许德蘋
朝代：清

芭蕉本是寻常种，绿满空庭。绿满空庭。雨雨风风、不觉动人情。窗纱映处题诗遍，一片声清。一片声清。最怕残更、和漏几回听。
清平乐·梅
作者：许德蘋
朝代：清

梅花香里。熏染东风醉。天放梅花天有意。枝上露珠凝泪。横斜绿水之涯。偏惊暗度韶华。又见玉人攀折，帽檐亲插疏花。
渔家傲·咏梅
作者：许德蘋
朝代：清

为睹小园春色至。南枝已著铅华腻。暗引东风香旎旎。亭楼际。忍寒正有人梳洗。莫是天公珍重意。移来琼艳清清地。酒盏浅斟浮玉蚁。须沉醉。娇桃文杏休相比。
渔家傲·记梦
作者：许德蘋
朝代：清

香绕窗纱迷晓雾。钧天乐罢霓裳舞。一霎遨游皆胜所。冰人语。回头刘阮逢仙处。正是长安三月暮。满池青草催诗句。帘外飘零香袂举。留不住。梦魂今夜谁边去。
满庭芳
作者：许德蘋
朝代：清

南苑红飞，西楼绿嫩，越溪人浣轻纱。柳枝摇曳，为学舞腰唦。望断蘼芜青处，有山色、一碧无涯。凭栏看，忘忧簇簇，花影上衣摩。人生能几许，貂裘换酒，鹦鹉供茶。恁何须宝马，不藉香车。算是良辰美景，已开残、玉洞桃花。平生事，从头谁说，独自叹无那。
满庭芳·咏梅
作者：许德蘋
朝代：清

梦绕西湖，香迷东阁，诗成谁赋清幽。饱尝冰雪，月影挂斜钩。记得罗浮翠羽，引仙子、飞下琼楼。为伊剪，一枝寒玉，刀快借并州。长宵深坐瘦，魂飞黯淡，影抱温柔。对疏花冷蕊，都是闲愁。拼得十千贯酒，向竹外、款取春留。湘帘卷，黄昏寂寂，香气上阶流。
点绛唇
作者：许德蘋
朝代：清

一曲瑶琴，泠泠谱出柔荑手。雪肥梅瘦。春色重帘透。仔细端详，两眼星星溜。回廊走。咏诗千首。攀得高花嗅。
点绛唇
作者：许德蘋
朝代：清

为惜韶华，劝君把酒歌金缕。送春归去。都半风吹雨。有雁南飞，只是添离绪。人何处。曲堤深树。梦绕青青路。
点绛唇·暮春感赋
作者：许德蘋
朝代：清

花落花开，恨春作弄千般巧。此情谁晓。都是催人老。杜宇声声，偏向楼头叫。春归了。飞花料峭。有个蜂儿抱。
玉楼春·冬情
作者：许德蘋
朝代：清

重帏未下尖风透。独拥熏炉烧炭兽。养娘何事太无情，反欲催人勤刺绣。几回拈起残针扣。绣出平原犹未就。檐冰倒挂玉玲珑，梅蕊争开红结豆。
玉楼春·夏情
作者：许德蘋
朝代：清

亭亭曲沼荷风卷。惊起鸳鸯飞去远。垂杨低挂万千丝，遮莫青骢都不绾。起来又把瑶琴怨。流水高山弹已遍。蒹葭深处有伊人，真个曲中人不见。
玉楼春·梦中作春情一阕，醒后续成夏秋冬三词
作者：许德蘋
朝代：清

闲来几日寻芳径。踏碎几多杨柳影。枝头燕子语双双，也学人情飞不定。凭栏陡起伤春病。满树桃花如我命。碧天和露种何年，莫使风吹红雨冷。
玉楼春·秋情
作者：许德蘋
朝代：清

秋光最是添愁绪。一霎风吹一霎雨。啼螀唧唧到天明，万叠相思无觅处。相思凭著谁人诉。征雁刚来天际语。那人未有一行书，梦里今宵亲自去。
玉楼春·红梅
作者：许德蘋
朝代：清

东君击得珊瑚碎。点缀南枝开也未。却嫌玉骨冰清清，洒遍胭脂方称意。几回收拾霜毫底。疏影横斜竹外倚。多情野鹤不知寒，守住红妆眠未起。
玉烛新·早梅
作者：许德蘋
朝代：清

竹篱茅舍后。有一树梅花，冒寒妆就。绣添弱线，多芳绪、已觉日长莲漏。罗浮梦醒，有野鹤林边相候。花影弄、香动黄昏，微微袭人衫袖。东君乍到江南，问岭上横斜，尚留香否。采萍浪斗。漫赢得、玉骨冰肌同瘦。深宫竞秀。却占尽群花魁首。还记取、月下瑶台，霓裳曲奏。
生查子
作者：许德蘋
朝代：清

熏风吹昼长，天气将人困。鱼浪白迢迢，应有佳期信。谁知无尺书，泪尽愁难尽。且自慰愁怀，屈指中秋近。
芭蕉雨·与张月娟姊雨夜夜话
作者：许德蘋
朝代：清

并坐虚窗意切。有谁来解得、同心结。一粟灯花明灭。可奈对著愁人，将愁怎说。人生浑似梦蝶。看乌兔飘瞥。只一例收场、还分别。正谁到、断肠时，惊听雨滴丛蕉，风摇片铁。
苏幕遮·梦
作者：许德蘋
朝代：清

下罗帏，推绣被。倦态朦胧，已入甜乡里。意象须臾盈眼底。飞度华胥，又到辽西矣。渡头鸳，柯畔蚁。各自游仙，各自逢场戏。知否黄梁炊熟未。种种相思，说起无头尾。
菩萨蛮
作者：许德蘋
朝代：清

东风暗送春晴早。催开绣谷群花好。犹作拗春寒。怕春容易残。不知天意是。恼得人心醉。迷迭几回烧。魂消恨不消。
菩萨蛮
作者：许德蘋
朝代：清

门前杨柳消残碧。狂风吹得枝头直。耐冷到天明。推窗飘雪轻。愁心随滴漏。街静闻刁斗。欲见个人难。连宵梦也寒。
菩萨蛮
作者：许德蘋
朝代：清

黄金滴溜钗头雀。秋来双鬓云飞薄。倚榻绣芙蓉。一灯花影重。鸡鸣窗色曙。懒织回风苣。瘦骨不胜衣。横琴待鹤归。
菩萨蛮·秋夜书怀
作者：许德蘋
朝代：清

凉飙黄叶催寒色。纸窗月照无情碧。一阵雨潇潇。墙东悔种蕉。嘹嘹新雁过。刀尺声相和。莫说是寻常。人情怨夜长。
虞美人·春日病起
作者：许德蘋
朝代：清

晓莺啼破愁人梦。紫燕窥帘缝。侍儿扶我过楼东。只见琴床画箧、被尘封。两肩犹觉罗衣重。瘦与梅魂共。病馀不耐诉情衷。忍看花明柳暗、一重重。
虞美人·梅花
作者：许德蘋
朝代：清

朝来和梦寻春迹。枝上堆残雪。罗浮仙子却嫣然。花瘦侬怜侬瘦、被花怜。一钩残月朦胧照。应索何人笑。丁香已结个中词。凭遍阑干攀折、几回看。
蝶恋花
作者：许德蘋
朝代：清

如梦韶光晴较少。一种幽情，却向谁人道。阶下海棠颜色好。卷帘自把菱花照。欲写无聊闲起草。梅子黄时，最觉伤怀抱。四面有山皆欲笑。笑侬也似春将老。
蝶恋花
作者：许德蘋
朝代：清

重记征衫清泪满。为意人人，寻梦天涯遍。不觉自家肠已断。从新又到吟花馆。帘影迷离钗影乱。花落花开，斟酌愁深浅。多少愁怀分付雁。天涯虽近归期远。
蝶恋花 其一 癸丑春日将归洞庭，闺中诸姊妹投赠诗词以为祖饯之意，予亦悲感交集，谱此以别。
作者：许德蘋
朝代：清

小劫红羊期已满。扰扰尘喧，乌兔飞如箭。往日若多来日短。眉峰深锁何曾展。从今省识东君面。卷起重帘，为有双飞燕。桃李秾华才到眼。此情不比寻常见。
蝶恋花 其三 癸丑春日将归洞庭，闺中诸姊妹投赠诗词以为祖饯之意，予亦悲感交集，谱此以别。
作者：许德蘋
朝代：清

小院重门深锁紧。秋月春花，消得闲愁闷。道是闷愁消得尽。那知对景添长恨。昨夜东风来衮衮。墙角梅花，特报春来信。只恐韶华真一瞬。此情脉脉萦方寸。
蝶恋花 其二 癸丑春日将归洞庭，闺中诸姊妹投赠诗词以为祖饯之意，予亦悲感交集，谱此以别。
作者：许德蘋
朝代：清

世味炎凉参已透。一树垂垂，绿遍河堤柳。放眼静看人太瘦。吟魂怕绕屏山岫。枝上杜鹃啼已久。催得人归，只恐人归后。山影自怜非似旧。黄昏泪落抛红豆。
蝶恋花 其四 癸丑春日将归洞庭，闺中诸姊妹投赠诗词以为祖饯之意，予亦悲感交集，谱此以别。
作者：许德蘋
朝代：清

不敢轻将西子比。觅得陶朱，欲泛五湖里。画舸乘风吾去矣。从今洗眼来云水。忽听骊歌声细细。尽是阳春，多道伤离意。后日思量凭雁鲤。尺书时把加餐慰。
蝶恋花·癸丑春日将归洞庭，闺中诸姊妹投赠诗词以为祖饯之意，予亦悲感交集，谱此以别。
作者：许德蘋
朝代：清

小劫红羊期已满。扰扰尘喧，乌兔飞如箭。往日若多来日短。眉峰深锁何曾展。从今省识东君面。卷起重帘，为有双飞燕。桃李秾华才到眼。此情不比寻常见。世味炎凉参已透。一树垂垂，绿遍河堤柳。放眼静看人太瘦。吟魂怕绕屏山岫。枝上杜鹃啼已久。催得人归，只恐人归后。山影自怜非似旧。黄昏泪落抛红豆。小院重门深锁紧。秋月春花，消得闲愁闷。道是闷愁消得尽。那知对景添长恨。昨夜东风来衮衮。墙角梅花，特报春来信。只恐韶华真一瞬。此情脉脉萦方寸。不敢轻将西子比。觅得陶朱，欲泛五湖里。画舸乘风吾去矣。从今洗眼来云水。忽听骊歌声细细。尽是阳春，多道伤离意。后日思量凭雁鲤。尺书时把加餐慰。
蝶恋花·离情
作者：许德蘋
朝代：清

欲写离情呵手冻。蓦地东风，催促征帆动。今夜酒杯何处共。蓬窗应怯霜威重。衣上泪珠穿线缝。拍遍阑干，歌遍钗头凤。道是夜长圆好梦。那知空有琴三弄。
行香子·七夕
作者：许德蘋
朝代：清

阶下秋蛩。井畔疏桐。正今宵牛女情浓。经年别绪，愁诉重重。料星桥南，星桥北，喜相逢。人间乞巧，好陈瓜果，也怜他离恨无穷。银湾斜转，砧杵声中。剩一炉烟，一钩月，一帘风。
诉衷情
作者：许德蘋
朝代：清

春光黯淡放春迟。留得好花枝。一壶清酒，与花共醉，须待人归。花默默，柳依依。眼低垂。更看佳景，更咏新诗，更待它时。
醉花阴·九日
作者：许德蘋
朝代：清

绿绮调弦消静昼。甲煎添香兽。枫叶几重重，一夜相思，染得猩红透。茱萸插遍登高后。引好风吹袖。只为暗悲秋，人比山容，也带三分瘦。
钗头凤·秋夜不寐，漫成此调
作者：许德蘋
朝代：清

秋怀闷。秋心凉。一番秋意无人问。眼花落。灯花落。数尽莲筹，满街剥啄。柝。柝。柝。风声紧。虫声近。搅人魂梦何曾稳。罗衾薄。罗衫薄。坐到更残，鸡声已作。喔。喔。喔。
青玉案·原注次贺方回韵
作者：许德蘋
朝代：清

流莺恰恰声盈路。且随梦寻芳去。只觉兰风吹暗度。衣香人影，酒边灯底，尽是销魂处。烟花最好三春暮。丽景迷人谱新句。试问青山应肯许。飞花片片，谁家擪笛，还逐沙头雨。
鹧鸪天
作者：许德蘋
朝代：清

瘦蝶撩人扑纸窗。一林枫叶染轻霜。烟涵松翠侵鬟翠，风送橙香浥袖香。临水曲，感情长。梧桐瑟瑟晚来凉。篱边又报深秋信，丛菊枝头已绽黄。
松陵道中
作者：许心扆
朝代：清

寒雨洒孤城，秋声满丛薄。乌啼枫树间，江空闻叶落。
浪淘沙·层楼观雪
作者：许心榛
朝代：清

六出绕庭中。野外云彤。斜斜整整舞长空。笑指青山头白了，似雨非风。归鹤失行踪。缟袂相逢。梁园授简夺天工。谁共梅花萧索也，人在楼东。
菩萨蛮·舟中感旧
作者：许心榛
朝代：清

数声渔笛斜阳里。离愁亦傍寒风起。烟树几人家。冬残犹放花。昔时欢笑处。各自东西去。恰见断鸿飞。霜帆独棹归。
钗头凤·题渔郎再访桃源
作者：许心榛
朝代：清

峰峰乱。村村断。一湾流水桃花岸。花迷灼。云生壑。黄童白叟，别来忘却，昨。昨。昨。渔舟旧。渔郎瘦。叮咛仍向人间漏。山川错。仙凡各。缘溪再访，烟横云薄，莫。莫。莫。
忆秦娥·燕来
作者：许心檀
朝代：清

帘栊卷。穿来穿去双双燕。双双燕。乌衣新剪，天涯游倦。衔花杏苑胭脂片。翩跹掠雨深深见。深深见。雕梁春永，呢喃自遣。
眼儿媚·庭荷
作者：许心檀
朝代：清

太华峰头玉井莲。移种曲栏前。绿衣笑拥，红妆新艳，面面堪怜。珠宝蜂须照水鲜。宛宛洛波仙。含情勿怨，晓风披露，夜月笼烟。
玉蝴蝶·咏梅
作者：许心澧
朝代：清

忽忆罗浮惊梦，半帘花雾，香入虚无。一任朱楼斜掩，黄鸟频呼。月阴转、深藏丰韵，霜痕淡、越显肌肤。对他愁，轻妆受冻，疏影难扶。清癯东君传信，百花根动，草短平芜。管领芳菲，水边先把一枝图。笛声横、落英自扫，陇书断、新酿谁沽。为调羹，冲寒先发，春满皇都。
浣溪沙·送秦姊
作者：许心碧
朝代：清

送别江头江水清。归帆漠漠带愁征。鹡鸰原上晓霜明。木落千山乡梦绕，香横半舫晓妆盈。摇摇心事各悬旌。
玉泉留题二首
作者：许志良
朝代：清

清泉煮茗自馨菲，独恃源流一脉微。借得吴刚砍桂斧，辟开玉峡白龙飞。太液澄波漾露漪，嘉禾何事共参差。垂芳欲借长流水，凭寄清风入凤池。
玉泉留题二首·其一
作者：许志良
朝代：清

清泉煮茗自馨菲，独恃源流一脉微。借得吴刚砍桂斧，辟开玉峡白龙飞。
玉泉留题二首·其二
作者：许志良
朝代：清

太液澄波漾露漪，嘉禾何事共参差。垂芳欲借长流水，凭寄清风入凤池。
丹阳
作者：许惠
朝代：清
体裁：七言绝句

曲曲弯弯湖水清，舟行迤逦抵孤城。一支画橹水关去，两岸楼台秋月明。
墩子湖
作者：许惠
朝代：清

湖上荷花十万枝，夕阳如醉雨如丝。众香国里双栖稳，且为鸳鸯立少时。
寿春孙氏东园题壁
作者：许惠
朝代：清

更寻幽僻处，秋气澹斜晖。藤曲不堪杖，荷枯谁制衣。鼪鼯下上跃，蝙蝠纵横飞。予亦忘归客，怅然吟《式微》。
常州晓发
作者：许惠
朝代：清
体裁：五言绝句

晓雾白连天，濛濛湿如雨。不见弄舟人，但闻琵琶橹。
开城桥
作者：许惠
朝代：清
体裁：五言律诗

匹马去悠悠，西来暮色秋。一桥流水渡，两岸夕阳楼。争食笑鸡鹜，忘机怜鹭鸥。酒家鲈脍美，小饮且勾留。
板子矶
作者：许惠
朝代：清

板子矶边江水深，青枫摇落气萧森。霜华暗染劳人鬓，帆影孤悬独客心。风定寺明煨芋火，月斜港断捣衣砧。浮生片刻清凉境，试向中流鼓素琴。
菱湖曲
作者：许惠
朝代：清
体裁：七言绝句

明月桥头鱼细喋，清风巷口燕低飞。杨花点水化萍叶，绿满菱湖人未归。
鸡儿滩
作者：许惠
朝代：清
体裁：七言绝句

鸡儿滩头唤渡船，桐生嫩乳柳铺绵。一双翠羽轻于燕，掠破波心卵色天。
四望楼秋眺诗
作者：许懋和
朝代：清
体裁：古风

絜身跻秘阁，西北有高楼。游目四野外，登高望九州。逍遥越城肆，飞宇若云浮。晨兴展游眺，临此岁方秋。析析寒沙涨，猎猎晓风遒。仰听离鸿鸣，俯观江汉流。窗中列远岫，天际识归舟。凝霜沾野草，翻浪扬白鸥。极望无讶崿，迅足羡远游。金风扇素节，祥飙被綵斿。天子命上宰，发鞍高岳头。帷帟尽谋选，笳鼓震溟州。西收边地贼，毕景逐前俦。所以占此土，复得还旧邱。甲第始修营，黍稷盈原酬。高楼一何峻，虽客犹愿留。置酒坐飞阁，缓带倾庶馐。我皇秉至德，川岳遍怀柔。托身文墨职，何惧泽不周。待时属景运，功名良可收。符成江南曲，本目荆山璆。寒城一以眺，旷然消人忧。
和吴清夫翰簿韵·其一
作者：许所望
朝代：清
体裁：七言律诗

不负此番归去来，新诗闻唱夕阳催。公孙五十犹征士，弟子三千尽妙才。弦板乍翻江上曲，烟涛真夺海南魁。山程细数图中句，知我如君事可哀。
和吴清夫翰簿韵·其二
作者：许所望
朝代：清
体裁：七言律诗

一识荆州髯绝伦，胸藏十万亿前身。青萍按剑常为客，白羽谈兵大有人。宣室何年收李广，邺台终古吊张宾。箧中共有英雄记，投老相逢泪满巾。
文选楼送张与三还江宁兼怀孟新闇公诸子
作者：许承宣
朝代：清
体裁：七言律诗

古寺逢君汗漫游，拥书萧统旧时楼。十年姓字留青眼，一夕樽罍数白头。作客风霜邗水渡，还家烟雨石城秋。离亭却忆乌衣伴，南北萧萧共蒯缑。
赠杜于皇七十
作者：许承家
朝代：清

寂寞台城北，高吟不厌贫。六朝三径草，两代一诗人。天地经时老，关河到处贫。举怀论往事，先世有遗民。
二曾祠瓣香楼联
作者：许振祎
朝代：清
体裁：联

功高百辟，心在一丘，侧写前贤，其气象得诸山水以外；暮卷归云，朝临飞鸟，谁来骋坐，可慷慨而无文字之鸣。
二曾祠瓣香楼联
作者：许振祎
朝代：清
体裁：联

岳色渡河来，远树平沙天广大；楼头延月入，宋台梁苑客徘徊。
二曾祠西院五色玻璃楼联
作者：许振祎
朝代：清
体裁：联

白波如泛五湖，鸥鸟迎人，好涤衫尘登画舫；凉气顿生六月，蝉声催酒，胜他灯火上樊楼。
二曾祠西院十贤堂联
作者：许振祎
朝代：清
体裁：联

文之至者罔不传，昔有十贤，天地长留诗卷在；我思古人怅莫见，瞻顾四海，风云应共异材来。
信陵君祠堂联
作者：许振祎
朝代：清
体裁：联

名冠诸侯，自古贤无有及公子者；仁而下士，乃间步往从此两人游。
信陵君祠堂联
作者：许振祎
朝代：清
体裁：联

有史公作传如生，爱客若君，真令读者慷慨悲歌不已；其门馆流风未谢，于今视昔，问谁能拔抑塞磊落之才。
家庙联
作者：许振祎
朝代：清
体裁：联

古所谓乡先生，可祭于社；凡来观诸君子，多式此祠。
挽彭玉麟
作者：许振祎
朝代：清
体裁：联

江湖遥领老尚书，为从古上将元勋，别开生面；天壤如公真国士，赞中兴平夷荡寇，特立长城。
挽曾国荃联
作者：许振祎
朝代：清
体裁：联

挈江郊数千里以报朝廷，更加休养疮痍，国事有裨，公力瘁矣；综幕府三十年所蒙恩遇，顷复承宣德教，哲人安仰，我痛奈何。
挽曾纪泽联
作者：许振祎
朝代：清
体裁：联

门馆托师恩，拜北平于马前，何堪哭其父子兄弟；海隅张国体，召长沙而鵩入，能无惜此博达忠勤。
曾公阁联
作者：许振祎
朝代：清
体裁：联

乔木苍烟，一代贤良扶运去；荷花秋水，百年儿女遣愁无。
曾公阁联
作者：许振祎
朝代：清
体裁：联

过西州门，风景不殊，长怀圣相经营之烈；此一湖水，潢污可荐，留俟后人讴咏而归。
杨妃祠联
作者：许振祎
朝代：清
体裁：联

谷铃如诉旧愁来，蜀道秦川，过客重谈杨李事；墓粉还将秋色补，雨尘云梦，伤心何似汉唐陵。
题邓弥之白香亭诗稿
作者：许振祎
朝代：清

泪河西注返湘舟，死尽浮生旧匹俦。岂忍衰龄为远别，更堪一诀是千秋。贤名信有蛇年厄，旅寓终罹鵩舍忧。我恸匪关知己尽，四朝文献恐难求。少日都梁一俊人，褐裘岸帻照青春。小心四海能求友，茧足千程急卫亲。文字江湖余涕泪，遭逢天地有风尘。同时落魄长安道，尊酒招呼话苦辛。怅望人间百事违，辞官重恋老莱衣。重围趋死义不辱，尽室报恩情庶几。完节居然名地好，冒功那问几人非。当时祇有西江月，曾照危陴泪暗挥。北兰寺前荒草稠，娄妃墓下寒江流。兵尘一扫无陈迹，旅客伤心更独游。避地酒徒颜尽墨，傍湖春树色先秋。可堪符节无人绾，付与书生类楚囚。钟陵直下古临川，新领苍头士八千。劝客南行焚笔砚，从征西市买鞍鞯。异才不信为时出，强寇能摧弃甲旋。终是虎头无骨相，中山一谤又空拳。霜天黄菊作重阳，战地书来更断肠。烈士尽为知己死，寒郊枉是哭人忙。鲸鱼失势成京观，燕雀何人处画堂。秋尽风蓬从西散，始知吾辈可怜伤。同谒征南幕下年，麻源高会最多贤。迂辛短李为欢谑，刻烛摊笺放老颠。告别又经新岁月，鏖兵重访旧山川。不堪并马城南路，暮雨萧萧绝可怜。京尘相逐忽轩眉，三月杨花似海时。客久鸾龙雄意气，交深金石少磷缁。直言尽罢刘蕡策，远适终伤王粲诗。讵料吾军真早废，茫茫詹尹似先知。变起仓黄天地昏，累臣无复谒修门。满城一溃皆鱼鳖，失路方将化鹤猿。海国沧桑催返棹，楚歌兰杜与招魂。乘时各奋风云会，那有巫阳下问冤。青山红树白香湖，免为君王再荷殳。返哺尽闻乌鸟乐，献嘲嗟幸草堂无。水中金石看千变，谷口池亭记八愚。犹有高名动寥廓，著书愤世陋王符。翰墨场推老伏波，故人招隐出烟萝。军筹檄笔雄谁并，铜柱勋名勒几多。拜表元戎闻荐达，罢官下噀自蹉跎。萧然百粤经行地，祇草龙蛇落涧阿。悔别师门三十年，西州重过泪潺湲。遂良早白清湘鬓，供奉休回贺监船。曾感吐茵容国士，共来持菊荐江天。平生风义凄怀甚，更苦城危夜雨悬。河鲤江鱼各自流，劳君高兴动扁舟。不辞千里迫年尽，相引一觞为道忧。老大心情双白鬓，啸歌天地总青眸。追欢却有前时感，力与排愁未解愁。雨丝风絮黯平台，此别分襟更可哀。目极天涯孤客返，梦悬江表尺书来。苦怀未忍从深诉，慰语重游约后回。白发故交寥落尽，不禁清泪湿苍苔。千里飞书自告亡，一惊断尽故人肠。临危所眷惟知己，阅世如流益可伤。留集东林谋不朽，修文碧落恐犹忙。素车行哭吾无及，惭负人间范与张。濡泪吟成纪实词，还如杜集有严诗。骑鲸天夺胡偏遽，扪虱谈深故可思。一例文章憎命达，从来孝友是男儿。龙骧鹊起俱尘土，且读林宗第一碑。
题邓弥之白香亭诗稿·其一
作者：许振祎
朝代：清

泪河西注返湘舟，死尽浮生旧匹俦。岂忍衰龄为远别，更堪一诀是千秋。贤名信有蛇年厄，旅寓终罹鵩舍忧。我恸匪关知己尽，四朝文献恐难求。
题邓弥之白香亭诗稿·其七
作者：许振祎
朝代：清

同谒征南幕下年，麻源高会最多贤。迂辛短李为欢谑，刻烛摊笺放老颠。告别又经新岁月，鏖兵重访旧山川。不堪并马城南路，暮雨萧萧绝可怜。
题邓弥之白香亭诗稿·其三
作者：许振祎
朝代：清

怅望人间百事违，辞官重恋老莱衣。重围趋死义不辱，尽室报恩情庶几。完节居然名地好，冒功那问几人非。当时祇有西江月，曾照危陴泪暗挥。
题邓弥之白香亭诗稿·其九
作者：许振祎
朝代：清

变起仓黄天地昏，累臣无复谒修门。满城一溃皆鱼鳖，失路方将化鹤猿。海国沧桑催返棹，楚歌兰杜与招魂。乘时各奋风云会，那有巫阳下问冤。
题邓弥之白香亭诗稿·其二
作者：许振祎
朝代：清

少日都梁一俊人，褐裘岸帻照青春。小心四海能求友，茧足千程急卫亲。文字江湖余涕泪，遭逢天地有风尘。同时落魄长安道，尊酒招呼话苦辛。
题邓弥之白香亭诗稿·其五
作者：许振祎
朝代：清

钟陵直下古临川，新领苍头士八千。劝客南行焚笔砚，从征西市买鞍鞯。异才不信为时出，强寇能摧弃甲旋。终是虎头无骨相，中山一谤又空拳。
题邓弥之白香亭诗稿·其八
作者：许振祎
朝代：清

京尘相逐忽轩眉，三月杨花似海时。客久鸾龙雄意气，交深金石少磷缁。直言尽罢刘蕡策，远适终伤王粲诗。讵料吾军真早废，茫茫詹尹似先知。
题邓弥之白香亭诗稿·其六
作者：许振祎
朝代：清

霜天黄菊作重阳，战地书来更断肠。烈士尽为知己死，寒郊枉是哭人忙。鲸鱼失势成京观，燕雀何人处画堂。秋尽风蓬从西散，始知吾辈可怜伤。
题邓弥之白香亭诗稿·其十
作者：许振祎
朝代：清

青山红树白香湖，免为君王再荷殳。返哺尽闻乌鸟乐，献嘲嗟幸草堂无。水中金石看千变，谷口池亭记八愚。犹有高名动寥廓，著书愤世陋王符。
题邓弥之白香亭诗稿·其十一
作者：许振祎
朝代：清

翰墨场推老伏波，故人招隐出烟萝。军筹檄笔雄谁并，铜柱勋名勒几多。拜表元戎闻荐达，罢官下噀自蹉跎。萧然百粤经行地，祇草龙蛇落涧阿。
题邓弥之白香亭诗稿·其十三
作者：许振祎
朝代：清

河鲤江鱼各自流，劳君高兴动扁舟。不辞千里迫年尽，相引一觞为道忧。老大心情双白鬓，啸歌天地总青眸。追欢却有前时感，力与排愁未解愁。
题邓弥之白香亭诗稿·其十二
作者：许振祎
朝代：清

悔别师门三十年，西州重过泪潺湲。遂良早白清湘鬓，供奉休回贺监船。曾感吐茵容国士，共来持菊荐江天。平生风义凄怀甚，更苦城危夜雨悬。
题邓弥之白香亭诗稿·其十五
作者：许振祎
朝代：清

千里飞书自告亡，一惊断尽故人肠。临危所眷惟知己，阅世如流益可伤。留集东林谋不朽，修文碧落恐犹忙。素车行哭吾无及，惭负人间范与张。
题邓弥之白香亭诗稿·其十六
作者：许振祎
朝代：清

濡泪吟成纪实词，还如杜集有严诗。骑鲸天夺胡偏遽，扪虱谈深故可思。一例文章憎命达，从来孝友是男儿。龙骧鹊起俱尘土，且读林宗第一碑。
题邓弥之白香亭诗稿·其十四
作者：许振祎
朝代：清

雨丝风絮黯平台，此别分襟更可哀。目极天涯孤客返，梦悬江表尺书来。苦怀未忍从深诉，慰语重游约后回。白发故交寥落尽，不禁清泪湿苍苔。
题邓弥之白香亭诗稿·其四
作者：许振祎
朝代：清

北兰寺前荒草稠，娄妃墓下寒江流。兵尘一扫无陈迹，旅客伤心更独游。避地酒徒颜尽墨，傍湖春树色先秋。可堪符节无人绾，付与书生类楚囚。
五芝园门柱联
作者：许振袆
朝代：清
体裁：联

昨者作堂名醉墨；朝来拄笏看西山。
挽彭玉麟联
作者：许振袆
朝代：清
体裁：联

江湖遥领老尚书，洒落飞腾，为从古上将元勋，别开生面；天壤如公真国士，忠清刚毅，赞中兴平夷荡寇，特立长城。
挽曾国藩联
作者：许敏身
朝代：清
体裁：联

德泽被东南，十年来扫尽欃枪，位亚汾阳、名齐诸葛；大星沉江皖，千里外闻归蓬岛，心伤两楚、哀动三吴。
嫩凉
作者：许斌
朝代：清

嫩凉初试雨余天，天际微云意淡然。刚到秋风已萧瑟，夕阳池馆一声蝉。
淮云寺
作者：许旭
朝代：清
体裁：七言律诗

石径斜开路几层，扶筇携屐共攀登。花逢九日思兄弟，病阻文园念友朋。南渡白云悲古寺，西风黄叶哭昭陵。三年遥触伤心泪，欲讯沧洲愧未能。
游天界寺
作者：许旭
朝代：清
体裁：七言律诗

法宇巍峨耸碧躔，珠宫宝刹故依然。平分白下山川胜，暗忆金陵创建年。名德到今传几辈，藏经犹自护诸天。江山尺寸归新主，尚有穹碑记赐田。
过废园有感
作者：许旭
朝代：清
体裁：七言律诗

落日苍茫满客心，无端兴废愧登临。到公死后空存石，谢傅亡来久废琴。一代词人归蔓草，百年名苑化祇林。芙蓉金粟知何处，野水瀰瀰自古今。
过弘济寺
作者：许旭
朝代：清
体裁：七言律诗

中流遥见雁飞斜，一水苍苍起暮鸦。崖罅插江悬栈阁，洞门凿石走平沙。几年北望成荒戍，忆昔南巡待翠华。乘兴独来寻藓壁，空阶开遍海棠花。
送宝知上人之江州
作者：许旭
朝代：清
体裁：七言律诗

十载相看不定身，辞家重作渡江人。白门柳色千条雨，皖口山形二月春。虎去暮天樵径失，鹤归荒屿讲堂新。浔阳旧日经过地，双屐行随客路尘。
怀杨安城先生
作者：许昌龄
朝代：清
体裁：七言律诗

万里重关见面难，考槃何处硕人宽。望中沙碛天无际，思如松陵水亦寒。云影当空易零落，烽烟几度报平安。瑶池杯泛何年事，闲倚西风剪烛残。
七夕奉怀洪文卿阁学
作者：许景澄
朝代：清

满地横流仗一壶，宵分看剑忆风胡。三年泥雪曾如梦，万里星河想不殊。觇国屡询回纥马，筹边待献月支图。灵槎西望多佳气，惭愧飘零到柳蒲。直北星躔变旦昏，锋车自此罄黄坤。日南烽火忧时泪，江表弦歌待士恩。早识禁中需颇牧，暂令域外料曹孙。庙堂驾驭增新政，好待归朝借箸论。
七夕奉怀洪文卿阁学·其一
作者：许景澄
朝代：清

满地横流仗一壶，宵分看剑忆风胡。三年泥雪曾如梦，万里星河想不殊。觇国屡询回纥马，筹边待献月支图。灵槎西望多佳气，惭愧飘零到柳蒲。
七夕奉怀洪文卿阁学·其二
作者：许景澄
朝代：清

直北星躔变旦昏，锋车自此罄黄坤。日南烽火忧时泪，江表弦歌待士恩。早识禁中需颇牧，暂令域外料曹孙。庙堂驾驭增新政，好待归朝借箸论。
和子裳中秋作
作者：许景澄
朝代：清

小园松竹尽环围，水槛烟明撤烛辉。对月几人犹绿鬓，入秋易怨是瑶徽。路穷星汉家何处，书滞长安雁亦稀。毕竟一年今夕好，遣愁莫负羽觞飞。
柬袁磢秋同年时初授芜湖关道
作者：许景澄
朝代：清

十年台妙最知名，今日欣看直指行。天下军输缗算重，大江锁钥雅歌清。徙戎深念烦江统，谕蜀风流羡马卿。缄取相思驰万里，汉家帛雁正南征。
赋赠梁星海鼎芬
作者：许景澄
朝代：清

如锦花开满洛阳，独回松格傲繁霜。茂陵壁立秋无恙，玉宇高寒梦未忘。渡海题诗珊树丽，登楼汎酒荔支香。名山青鬓诚难得，坐看浮云起灭忙。
题画
作者：许景澄
朝代：清

一径坡陀里，山行已早秋。乱峰回落日，瘦马倦长邮。渔渡枫林暗，人家槲树稠。休文饶古致，展卷思悠悠。
寄和汪湘卿
作者：许月芝
朝代：清

犹记临行曾语我，教将近况报君知。药垆为伴还如昔，书卷相亲未觉迟。已分微躯终似此，那堪病骨更难支。深情独有闺房秀，驿使梅花屡寄诗。
黄鹤楼联
作者：许朝琳
朝代：清
体裁：联

傍水起楼台，幸滔滔江汉，久息波澜，旧制梅花留韵在；撑天存柱石，看熙熙士民，重探胜迹，昔时黄鹤应招回。
七夕
作者：许权
朝代：清

七月七之夕，家家望女牛。神仙不可见，凉风何飕飗。我疑天孙之巧转近拙，东西隔断难飞越。一年一度一分离，千古银河响幽咽。不须乞巧向天孙，若赐巧来愁欲绝。君不见东家力田妇，耕馌常相随。旦暮共苦乐，白首不分离。又不见西邻有才女，夫婿上玉堂。终年不相见，怅望悲河梁。玉露无声夜清悄，盘中盼断蛛丝绕。不知巧思落谁家，只恐巧多人易老。寄语人间痴女儿，宁为其拙毋为巧。
寄外
作者：许权
朝代：清

柳风梅雨路漫漫，身不成飞著翅难。除是今宵同入梦，梦时权作醒时看。
梦天
作者：许权
朝代：清

招我以神仙之窟，凤麟之墟。乘我以青鸾之辇，赤龙之车。手摩日与月，浩荡经天衢。回首人世真渺茫，齐州九点烟青苍，我欲乘风任翱翔。忽闻空中飘鼓吹，绰约佳人御云气。似曾相识碧落间，共赴瑶池为仙吏。瑶池日敞宴初开，星娥月姊双双来。相携千年乍熟蟠桃实，劝饮百巡不醉流霞杯。顿觉心清体骨轻，梦回漏箭报三更。烟霞已散空庭寂，静听梧桐淅沥声。
玩月
作者：许权
朝代：清

一种月团圞，照愁复照欢。欢愁两不著，清影上阑干。
赠外
作者：许权
朝代：清

君子安厥命，真人息其机。举世笑君贫，君贫不自知。天地两大境，温饱与寒饥。人不寒饥死，定有温饱时。阴阳相倚伏，此理天不亏。痛饮刘伶酒，狂吟李白诗。终日无尘事，春风任所之。
寄和印心石屋之作
作者：许栎
朝代：清

昆山产宝玉，蕴藉金堂姿。光气那自掩，切琢当及时。不必待卞和，愚夫亦知奇。怀抱已倾倒，词翰何淋漓。虚往实而归，愿言长追随。无限尊中酒，旋愁别后思。但垂金玉音，鸿雁归未迟。
催菊
作者：许梦青
朝代：清

准拟篱东放欲齐，提壶老圃夕阳低。那知霜信迟枫外，故靳寒香度竹西。羯鼓未挝频寄语，新诗将就待留题。重阳有客曾相约，莫使行人负马蹄。
即事
作者：许梦青
朝代：清

年来豪气独纵横，醉里高谈四座惊。自惜此身还自壮，敢将白眼傲公卿。勘破中忙误此生，故耽诗酒不争名。为言世上劳劳者，从此无教俗虑萦。为爱园林养性情，一生清福艳春明。何修更作司香尉，閒把名花细品评。
哭施仁思孝廉
作者：许梦青
朝代：清

凶音忽逐海潮来，天半愁云结不开。到耳飞霜三伏月，惊心旱地一声雷。未消气运兴衰感，已负乾坤干济才。怨魄料应思故土，枝头定化子规哀。与谁击楫誓中流，独负苍生百万忧。有志将军难系越，无聊王粲悔依刘。雄文犹发经天焰，傲骨难为浊世留。见说骑鲸东海去，一时草木尽生愁。每感恩私国士怜，相将大地扫狼烟。我惭磨盾随人后，公肯著鞭让祖先。大厦奈难支一木，孤坟从此了千年。平生奇气埋非易，应发光芒夜烛天。三年渡海奉慈闱，东望应多泪雨飞。病竟梦鸡成不起，魂如化鹤总愁归。天心时事真难测，城郭人民半已非。热血满腔无处诉，感恩知己独沾衣。鲲鹏衔奋九霄翰，谁识胸中有范韩。毕竟志高尚忤俗，多因才大未为官。一生实行完人少，百折刚肠入世难。天与数奇兼命短，不教上策计全安。不堪回首忆当时，一诀翻成永别离。前辈风流今顿尽，古贤气谊世还谁。吾生有恨频看剑，公去何人为定诗。万里海天千点泪，只□樽酒吊江湄。前无往古后无今，抱负谁能识浅深。每遇穷途常解橐，时逢佳士辄倾襟。贫偏爱客常悬榻，诗独惊人合铸金。愧我粗才难作传，微吟聊壮一生心。闻骑箕尾出尘寰，想叩刚风上帝关。难得美人甘死报，谁令壮士不生还。创深冀挽天心转，力竭终忧国步艰。抱此三年应郁郁，故教饮恨入冥间。不信昆明有劫灰，忍将逝水九牛回。惊天手为支危出，避地家全脱险来。渡海高人方草莽，应星徵士忽尘埃。杜陵野老忧时切，我欲吟诗补七哀。帝书徵向白云乡，抛却高年总断肠。后嗣谁培兰茁秀，前程空了桂花香。公当地下驱羊豕，我尚人间伴虎狼。何日扁舟浮海去，冢头并吊两鸳鸯。
哭施仁思孝廉·其一
作者：许梦青
朝代：清
体裁：七言律诗

凶音忽逐海潮来，天半愁云结不开。到耳飞霜三伏月，惊心旱地一声雷。未消气运兴衰感，已负乾坤干济才。怨魄料应思故土，枝头定化子规哀。
哭施仁思孝廉·其七
作者：许梦青
朝代：清
体裁：七言律诗

前无往古后无今，抱负谁能识浅深。每遇穷途常解橐，时逢佳士辄倾襟。贫偏爱客常悬榻，诗独惊人合铸金。愧我粗才难作传，微吟聊壮一生心。
哭施仁思孝廉·其三
作者：许梦青
朝代：清
体裁：七言律诗

每感恩私国士怜，相将大地扫狼烟。我惭磨盾随人后，公肯著鞭让祖先。大厦奈难支一木，孤坟从此了千年。平生奇气埋非易，应发光芒夜烛天。
哭施仁思孝廉·其九
作者：许梦青
朝代：清
体裁：七言律诗

不信昆明有劫灰，忍将逝水九牛回。惊天手为支危出，避地家全脱险来。渡海高人方草莽，应星徵士忽尘埃。杜陵野老忧时切，我欲吟诗补七哀。
哭施仁思孝廉·其二
作者：许梦青
朝代：清
体裁：七言律诗

与谁击楫誓中流，独负苍生百万忧。有志将军难系越，无聊王粲悔依刘。雄文犹发经天焰，傲骨难为浊世留。见说骑鲸东海去，一时草木尽生愁。
哭施仁思孝廉·其五
作者：许梦青
朝代：清
体裁：七言律诗

鲲鹏衔奋九霄翰，谁识胸中有范韩。毕竟志高尚忤俗，多因才大未为官。一生实行完人少，百折刚肠入世难。天与数奇兼命短，不教上策计全安。
哭施仁思孝廉·其八
作者：许梦青
朝代：清
体裁：七言律诗

闻骑箕尾出尘寰，想叩刚风上帝关。难得美人甘死报，谁令壮士不生还。创深冀挽天心转，力竭终忧国步艰。抱此三年应郁郁，故教饮恨入冥间。
哭施仁思孝廉·其六
作者：许梦青
朝代：清
体裁：七言律诗

不堪回首忆当时，一诀翻成永别离。前辈风流今顿尽，古贤气谊世还谁。吾生有恨频看剑，公去何人为定诗。万里海天千点泪，只□樽酒吊江湄。
哭施仁思孝廉·其十
作者：许梦青
朝代：清
体裁：七言律诗

帝书徵向白云乡，抛却高年总断肠。后嗣谁培兰茁秀，前程空了桂花香。公当地下驱羊豕，我尚人间伴虎狼。何日扁舟浮海去，冢头并吊两鸳鸯。
哭施仁思孝廉·其四
作者：许梦青
朝代：清
体裁：七言律诗

三年渡海奉慈闱，东望应多泪雨飞。病竟梦鸡成不起，魂如化鹤总愁归。天心时事真难测，城郭人民半已非。热血满腔无处诉，感恩知己独沾衣。
山居杂咏
作者：许梦青
朝代：清

移家住深山，白云长在户。有时云飞去，化作人间雨。移家住深山，閒岚时相就。一虫吟秋先，人与诗俱瘦。
得家报感作
作者：许梦青
朝代：清

思去愁千缕，摊来信两封。雄心随逝水，大事付飞淙。激愤眦长裂，悲歌发上冲。恨无三尺剑，藉手斩元凶。
感旧
作者：许梦青
朝代：清

不堪回首旧山河，瀛海滔滔付逝波。万户有烟皆劫火，三台无地不干戈。故交饮恨埋芳草，新鬼含冤哭女萝。莫道英雄心便死，满腔热血此时多。
感赋
作者：许梦青
朝代：清

丧乱偏多感，尘踪叹转蓬。弟兄半零落，亲友各西东。世界鲸波滚，羁栖燕幕同。天涯憔悴尽，顾影独书空。搔首天难问，穷愁欲著书。才疏仍橐笔，哭痛未回车。垒块销惟酒，风尘走似驴。何当无挂碍，息影入蓬庐。
感赋·其一
作者：许梦青
朝代：清

丧乱偏多感，尘踪叹转蓬。弟兄半零落，亲友各西东。世界鲸波滚，羁栖燕幕同。天涯憔悴尽，顾影独书空。
感赋·其二
作者：许梦青
朝代：清

搔首天难问，穷愁欲著书。才疏仍橐笔，哭痛未回车。垒块销惟酒，风尘走似驴。何当无挂碍，息影入蓬庐。
春山
作者：许梦青
朝代：清

不须一笑也嫣然，卅六芙蓉二月天。绿到平芜青到郭，晚宜夕照晓宜□。美人窈窕姿多妙，花草精神态转妍。最是桃源春更好，满溪红雨武陵船。
春山
作者：许梦青
朝代：清

图画天开淡冶真，浑疑绝代有佳人。岚光过雨眉添黛，草色含□口带嚬。态比夏云多变幻，形同秋水□精神。倘教点染王维笔，雾髻风鬟更绝伦。
有感
作者：许梦青
朝代：清

时事难言满目非，是谁颠倒庙堂几。神州忽使成残缺，天下何堪问瘦肥。纵有和戎无别策，应知覆辙有危机。海隅多少英雄泪，洒向长空作雨飞。
秋思
作者：许梦青
朝代：清

豪情愿逐五陵游，琴剑飘零志未酬。万里西风吹去雁，一天明月送行舟。狂吟欲夺长江槊，沽酒难消野店秋。毕竟壮心浇不尽，拼将沈醉唱凉州。
积谷待价歌
作者：许梦青
朝代：清

台阳向为产禾区，一年耕种三年馀。设陴蓄水水潆纾，足禦旱涝勤耰锄。东南其亩皆丰腴，上供正粟资军需。馀米运省济民居，兼及西浙与东吴。迩来海上聚萑苻，运米出洋多疏虞。待价居奇奸商储，斗米千钱庚癸呼。皇天震怒禁雨濡，旱魃为虐良苗枯。齐民同声叹何辜，麻衣如雪祷街衢。蒿目时艰吁嗟吁，荒年积谷胡为乎。贫者仰屋釜游鱼，饥肠辘辘驱雷车。鸠形鹄面填沟渠，长官不问严催租。酷刑敲扑震堂隅，鸿雁嗷鸣哀逃逋。嗟予砚田久荒芜，并日而食食且无。敝衣日典百青蚨，粗粝熬粥胜醍醐。好月一轮上窗疏，好风一榻梦蘧蘧。闭门快读神仙书，饮冰辟谷游方壶。遍洒玉禾如明珠，宜尔室家乐妻孥。
立碑
作者：许梦青
朝代：清

吁嗟哀世衰，功名先陵夷。有司无贤否，皆立德政碑。服忽膺獬豸，殊更摩牟尼。所轻在民命，所重在金赀。颁作下车日，论定盖棺时。但得上官喜，那计同僚嗤。故为怪异行，将信更将疑。涂改生民句，安排谀墓词。峨峨峙屃赑，申申詈孤嫠。训违清慎勤，险占需颂师。为君谢逋客，车谁攀路歧。牛角砺碑石，龟趺沉江湄。古来循良吏，勋业青史垂。贤否在舆论，片石那得知。
苦疫行
作者：许梦青
朝代：清

不幸生斯世，苦疫甚苦贼。苦贼犹可避，苦疫无处匿。非怕匿之招祸胎，只怕警察巡查来。巡查日四出，欲匿患不密。一旦查有病疫者，閤家闭之至七日。七日之中或再病，牢守严防必二七。严防牢守无穷期，不使家人偶亡逸。意恐亡逸传染多，偷生无路奈民何。民生到此计已蹙，爱护无端当杀戮。病疫之家不敢声，死疫之家不敢哭。不经丧乱苦，不识升平福。不遇旧恩宽，不知新法酷。吁嗟乎，不见偷生见偷死，从古所无今独始。
读书灯
作者：许梦青
朝代：清

鸡窗独坐每邀君，继日空成不世勋。只眼遍窥天禄秘，寸心尽照石渠文。人誇暗室光明地，我道熙朝纠缦云。还有馀辉能射斗，压低剑气夜中分。白地光明是我师，忆来有味是儿时。辛勤到底无人识，甘苦唯应让子知。一点丹心星耿耿，千秋青眼月迟迟。夜阑还得生花梦，曾见文通绝妙词。
读书灯·其一
作者：许梦青
朝代：清
体裁：七言律诗

鸡窗独坐每邀君，继日空成不世勋。只眼遍窥天禄秘，寸心尽照石渠文。人誇暗室光明地，我道熙朝纠缦云。还有馀辉能射斗，压低剑气夜中分。
读书灯·其二
作者：许梦青
朝代：清
体裁：七言律诗

白地光明是我师，忆来有味是儿时。辛勤到底无人识，甘苦唯应让子知。一点丹心星耿耿，千秋青眼月迟迟。夜阑还得生花梦，曾见文通绝妙词。
重赋
作者：许梦青
朝代：清
体裁：古风

厥赋分上下，生民非病民。民以食为天，终岁劳其身。吹豳祈大有，奉君兼奉亲。四海为一家，中国为一人。击壤歌帝力，率土皆王臣。执冰释甲嬉，皆以游情论。红粟储仓廪，补助时拊循。力穑望有秋，省耕当及春。输将恐或后，岂敢较斤斤。秉穗寡妇利，疆里田畯巡。胡为贪酷吏，追呼遍乡村。吁天哀出执，子妇逃纷纷。民病苛政苛，何由得饱温。须知正供粟，粒粒皆苦辛。须恤安分农，最畏入公门。取之逾常则，数倍屯田屯。损下以益上，可怜狱吏尊。夺我盘中飧，博尔分外珍。未及书上考，华屋生劫尘。
鸡声
作者：许梦青
朝代：清

登坛一唤已称雄，万户千门处处通。唱彻桃都呼海日，鸣从威穴坠天风。惊残短梦遄征外，触发豪情起舞中。我爱神仙云里种，先声长得踞高空。不甘雌伏愿雄鸣，占尽人间第一声。有力唤回今古梦，无心数遍短长更。逃亡幸脱怜公子，起舞齐驱促祖生。从此预期天下白，谈经聊可答升平。
鸡声·其一
作者：许梦青
朝代：清

登坛一唤已称雄，万户千门处处通。唱彻桃都呼海日，鸣从威穴坠天风。惊残短梦遄征外，触发豪情起舞中。我爱神仙云里种，先声长得踞高空。
鸡声·其二
作者：许梦青
朝代：清

不甘雌伏愿雄鸣，占尽人间第一声。有力唤回今古梦，无心数遍短长更。逃亡幸脱怜公子，起舞齐驱促祖生。从此预期天下白，谈经聊可答升平。
泛湖
作者：许梦麒
朝代：清

西郊风物说方湖，一叶扁舟寄兴殊。夹岸山高残日小，隔林野阔暮云孤。香闻篱落花重叠，影入烟霄雁有无。黛色波光看不尽，浑疑身在《辋川图》。
湖村访友
作者：许梦麒
朝代：清

我爱骚人住水湾，当门湖水白潺潺。安排游客床头酒，供给诗家屋外山。笴干著风低翠色，苔衣经雨上新斑。向谁乞得丹青笔，写出村图一幅间。
秋江晚渡
作者：许梦麒
朝代：清

落日澹洲渚，扬帆破晚烟。秋高霜叶白，云细浪花圆。远寺一声磬，孤篷何处船。柳堤镫火外，尚有酒旗悬。
袁君松门歌
作者：许梿
朝代：清

琉璃划天开芷村，松云如盖飞古门。千年老虬作人立，脂香著地垂秋痕。袁君倚岩发长啸，竹根刻杯吟紫魂。琳书贝册尽消受，残山剩水谁与论？有时快念贾岛佛，二十八宿胸中扪。粲花何人识此意，至今惟有碧鸡存。
刘猛将军庙联
作者：许棫
朝代：清
体裁：联

破拐子马者此刀，史书麻扎；降旁不肯以保稼，功比蓐收。
庙下春社戏台联
作者：许棫
朝代：清
体裁：联

会真古记性情多，小字低呼，北曲好如南曲；春戏今年重叠做，大家高兴，西村看到东村。
庙下春社戏台联
作者：许棫
朝代：清
体裁：联

湾有廿三，闹吵吵白叟黄童，赏此乍暖乍寒天气；班名四六，乱纷纷高冠长剑，演出半文半武排场。
庙下春社戏台联
作者：许棫
朝代：清
体裁：联

谁苍鹘，谁参军，描摹得世间人，须眉毕见；有院本，有杂出，难为他说戏的，口舌都忙。
挽妻联
作者：许棫
朝代：清
体裁：联

人道我偕老百年，谁知吃过万苦千辛，怆五十载夫妻今撒手；古穷民无子曰独，胡尽夺汝九孙三子，剩十一龄孙女哭伤心。
花神庙联
作者：许棫
朝代：清
体裁：联

海棠开后，燕子来时，良辰美景奈何天，芳草地我醉欲眠，楝花风尔宜慢到；碧澥倾春，黄金买夜，寒食清明都过了，杜鹃道不如归去，流莺说且住为佳。
道南书院联
作者：许棫
朝代：清
体裁：联

多士当收束身心，此是圣域贤关，不徒论文章巧拙；先儒幸留贻教泽，正须坐风立雪，共猛下刻苦工夫。
酒业戏台联
作者：许棫
朝代：清
体裁：联

正值柳梢青，乍三叠歌来，劝君更尽一杯酒；如逢李太白，便百篇和去，与尔同销万古愁。
梁溪访唐氏别业
作者：许椿颐
朝代：清
体裁：七言律诗

秋风送棹入梁溪，闲访名园路不迷。院满绿阴云上下，亭霏丹粟树东西。绕墙流水三湾远，傍槛遥山一角低。闻说主人多好客，漫将凡鸟到门题。
步崇真道院望兴济废城
作者：许楚
朝代：清
体裁：古风

津亭失旧岸，帆暮客心悲。停桡逐萧散，行行趋荻湄。坰旷杳无际，古院临黄陂。蹇裳拭危碣，文珉惊须眉。鼎建自孝庙，慈宫馨祝釐。金碧零瓦砾，钟鼓犹威仪。左掖连故城，民去官师移。戍楼啸饥鼠，郊坛屯暮鸱。离离数残堞，落日横深泥。出郭遘村叟，讯知此孑遗。廿载惨兵革，饥馑频因之。百里绝鸡犬，桑麻何所施。迩复苦征役，昏旦艰一炊。将欲弃茅屋，安望升平时。余闻村叟言，涕泫不自持。长揖慰村叟，试待陈□□。归报江南客，慎作江南词。
阅常山志感赋
作者：许楚
朝代：清
体裁：七言律诗

万户凋伤战伐余，登丰旧里尽丘墟。浮空石烂思遗履，清献岩深蹇著书。瘦马半飧邻县草，哀鸿常拥令君车。灵符纵革南山虎，泽竭谁援泣釜鱼？
寒夜曲
作者：许楚畹
朝代：清

沉沉夜永漏声添，倚户萧条对彩蟾。青女不如幽院冷，还吹霜气入重檐。
题江韬叔诗集
作者：许楣
朝代：清

造物太无赖，何心生此才。寒饥出诗骨，烽火爨琴材。宰相能捐粟，穷交为酌罍。犹然士不遇，《二鸟赋》堪哀。古锦囊忽至，韬之深复深。梅花间一物，山石后孤吟。此手故无敌，彼苍元有心。天梯不到处，特纵谪仙寻。
题江韬叔诗集·其一
作者：许楣
朝代：清

造物太无赖，何心生此才。寒饥出诗骨，烽火爨琴材。宰相能捐粟，穷交为酌罍。犹然士不遇，《二鸟赋》堪哀。
题江韬叔诗集·其二
作者：许楣
朝代：清

古锦囊忽至，韬之深复深。梅花间一物，山石后孤吟。此手故无敌，彼苍元有心。天梯不到处，特纵谪仙寻。
严州义塾联
作者：许正绶
朝代：清
体裁：联

虽非千万间，居然广厦；为语二三子，慎厥初基。
征刻启联
作者：许正绶
朝代：清
体裁：联

二百年文献，不薄冷官；十一郡典型，无轻前辈。
淮城湖嘴夜泊
作者：许正绶
朝代：清

冷云入暮夜光凝，小泊淮城访旧朋。水溜收回洲畔网，堤高露出市中镫。一联苦调成犹改，百怪鼾声唤不应。默数更筹三四五，船声镗鞈浪层层。
钟蓉轩招饮湖上夜归
作者：许正绶
朝代：清

高山流水几清讴，巴曲逢君不敢投。花气迎风湖上酒，虫声如雨客中秋。依然夜得三分月，何处帘开十里楼。醉后关心东浙事，远传露布达星邮。
骤雨
作者：许正绶
朝代：清

不夜浑如夜，扁舟尽泊堤。风高驱浪立，雨重压山低。云树参差鸟，烟村远近鸡。晚凉天宇霁，依旧夕阳西。
马上歌
作者：许氏
朝代：清

快马轻刀夜斫营，健儿疾走夜无声。归来金镫齐敲响，不让须眉是此行。
赠汤宗伯潜庵先生
作者：许汝霖
朝代：清

豫州天中央，文星木躔角。灵山拔嵩少，德水交伊洛。郁为人文区，名贤代有作。煌煌二程子，千载振绝学。后来渐榛芜，斯道孰开拓？先生出旷世，日朗萤火爝。蕴蓄富渊源，发挥启橐籥。本根秋实茂，藻采春华落。图报只辞章，中怀谅已薄。初登蕊珠榜，遂入石渠阁。朝廷爱人才，破例展猷略。分藩试扬历，江右专锁钥。蔚州老司寇，许予必斟酌。谓公真清廉，才品并卓荦。荐扬大臣事，彼此两不怍。适当时右文，设科召鸿博。公仍归禁院，献赋卑《五柞》。衡文来两浙，悉剖荆山璞。还朝品弥高，比岱长群岳。东南资重镇，宵旰切民瘼。简在抚吴中，民望胥踊跃。吴俗久奢靡，正气日以剥。大端示镇静，积习还淳朴。新图郑侠绘，淫祀怀英削。百事具规模，群情奉绳约。久困渐以苏，病夫遇良药。九重念旧臣，内召藉启沃。衮衣行有日，里巷惊以愕。耕樵出山野，商旅阗城郭。卧辙肩相摩，攀辕趾交错。公去国本端，公留一方乐。计大无曲徇，眷隆有深托。天子建文华，东宫开讲幄。岩岩师傅席，醇儒孰公若。礼仪视举止，恭谨愈盘躩。崇阶领秩宗，三礼兼典乐。生平稽古力，蒙此雨露渥。忆余旧识公，回首事犹昨。初从魏公坐，相见获酬酢。公貌谦而和，公怀端且恪。始知贤达意，宁静必淡泊。仪型俨在兹，小鸟随鸑鷟。拜献忝后尘，发蒙仰先觉。近闻媕婀辈，丑正忌磊落。蝇营玉可点，火燎金欲烁。明良既相遇，众女任谣诼。愿公笃忠贞，襟怀等寥廓。他时明农归，悠然卧岩壑。
送张侍御归里
作者：许汝霖
朝代：清

孤忠原不问升沉，正气棱棱自古今。已见黄扉传谏草，何妨青海解朝簪。一鸣终落凭城胆，三黜宁忘报国心。从此归田把锄耒，涂泥终荷主恩深。
送杨自西少司马终养归里
作者：许汝霖
朝代：清

铜柱留名纪壮猷，翩然彩服放扁舟。两朝养望储黄发，八座辞荣奉白头。客久谁无归里梦，官高偏忘倚门忧。先生爱日情何限，手芼陔兰进膳羞。
己巳六月拜别家慈之楚
作者：许润
朝代：清

荒鸡断续天将曙，游子辞亲寸心悸。霜鬓携灯立槛前，频语加餐暗垂涕。舟子招招促行李，残书数卷裹破被。解维咫尺是天涯，回首空闾人独倚。
戊子春自岭南奉老母挈家旋闽
作者：许润
朝代：清

行囊带得岭头春，荔浦珠江过眼频。半世总为天外客，一家今是故乡人。回看东粤名山远，好补《南陔》乐事真。莫问田庐在何处，洛阳季子本清贫。
舟泊剑津怀亡友刘复庵
作者：许润
朝代：清

分手齐安隔数春，何缘龙剑合延津。可堪风雨孤舟夜，白发盈头哭故人。
闽溪舟行即事
作者：许润
朝代：清

天设南闽多险阻，古今劳役几时休？下滩疑泛银河水，上濑如牵陆地舟。响应风湍歌欸乃，身藏云木叫？辀。笔床茶灶延缘好，准拟浮生托白鸥。
闽溪舟行即事
作者：许润
朝代：清
体裁：七言律诗

天设南闽多险阻，古今劳役几时休？下滩疑泛银河水，上濑如牵陆地舟。响应风湍歌欸乃，身藏云木叫𨊵辀。笔床茶灶延缘好，准拟浮生托白鸥。
一剪梅·忆叶竹君姊
作者：许淑慧
朝代：清

淡月玲珑映竹林。欲共幽寻。谁共幽寻。曲阑干外薄寒侵。虫也闲吟。人也闲吟。芳景当前恨转深。不是秋心。却是秋心。焚香独自理瑶琴。待觅知音。难觅知音。
一剪梅·送别江蕊珊妹
作者：许淑慧
朝代：清

细雨寒林洒驿尘。秋思纷纷。离思纷纷。送君归去更谁亲。行也销魂。坐也销魂。回首鸡窗笑语频。昨日黄昏。今日黄昏。阑干月影写愁痕。隔断重云。望断重云。
卜算子·画山水
作者：许淑慧
朝代：清

落日晚山秋，枫叶稍稍响。行过溪桥不见人，白鸟冲烟上。凉翠扑轻衫，独自闲来往。听到疏钟薄暮时，寂寞生遐想。
卜算子·画菊
作者：许淑慧
朝代：清

松下短篱边，开谢都无主。画出凌霜一点心，不怕风和雨。著意染生绡，秋影深深处。试问罗含宅里花，还似当年否。
如梦令
作者：许淑慧
朝代：清

闻道南园春昼。凤子飞来还又。孤梦绕天涯，谁念绿阴消瘦。依旧。依旧。肠断落花时候。
如梦令·画竹
作者：许淑慧
朝代：清

石罅新篁半吐。帘底绿云微度。昨夜小窗纱，添得嫩凉如许。听取。听取。可似潇湘夜雨。
如梦令·题慈鬘夫人梅花山茶画轴
作者：许淑慧
朝代：清

昨夜江乡梦醒。纸帐一枝香冷。更有曼陀罗，低伴绮窗春影。闲省。闲省。人日画堂烟景。
昭君怨
作者：许淑慧
朝代：清

日暮天寒翠袖。秋思年年依旧。桐叶舞西风。乱烟中。十二阑干凭遍。底事离怀难遣。愁绪上眉峰。忆无穷。
浣溪沙
作者：许淑慧
朝代：清

花掩重门恨已休。粉云曾绾玉搔头。冷香憔悴不胜愁。重向生绡摹倩影，也同芳苑感清秋。黄昏疏雨梦悠悠。
浣溪沙·题照
作者：许淑慧
朝代：清

衰柳江南感旧游。谢家池馆正新秋。不堪回首向西州。往日风光犹自好，少年心事未全休。绿阴如水恨悠悠。
浪淘沙·寄竹君姊
作者：许淑慧
朝代：清

江北蓼花秋。天自悠悠。一生离恨几时休。听到夜深更漏转，点点生愁。云影向东流。月上邗篝。何时同泛菊花舟。说尽相思千万语，才下心头。
清平乐·咏西瓜
作者：许淑慧
朝代：清
体裁：词

绿橘圆洁。秋水红冰结。饱食且须除内热。莫问幽风几月。当年玉碗金刀。分甘曾趁良宵。又是秋期近也，不堪归路迢迢。
满江红·听雨
作者：许淑慧
朝代：清

帘幕轻寒，虚阁外、暮烟如织。最苦是、黄昏细雨，乍停还滴。不管愁人肠易断，碎声偏在花梢急。纵青梅、酸尽一春心，谁堪掷。芳恨远，眉峰窄。清泪掩，春衫湿。算今生消受，孤灯岑寂。香漏迢迢春晕浅，绿窗静掩梨花白。待夜阑、云破月来时，吹横笛。
点绛唇
作者：许淑慧
朝代：清

独卷湘帘，垂杨绿遍天涯道。杜鹃声悄，耳畔添烦恼。闲处愁多，静处知多少。春将老。落花休扫。犹有芳情绕。
玉楼春·画牡丹赠谢淑眉世妹
作者：许淑慧
朝代：清

名花过雨烟光湿。浅白深红浑一色。五云楼阁昼阴阴，百宝阑干春寂寂。天香暗惹题花笔。冰绢轻盈芳影窄。画成持赠问谁宜，只有玉台人第一。
疏影·咏菊影
作者：许淑慧
朝代：清

繁花似雪。正晚风悄悄，吹上檐铁。开遍东篱，斜月初明，枝枝瘦影幽绝。流云千点琼英碎，看细叶、和花一抹。任教它、玉女春葱，镜里总难攀折。怊怅星河欲曙，露寒翠袖薄，幽恨空切。短笛凄凉，不管生愁，旧恨又还重叠。依依莫把银墙度，怕转眼、韶光催别。待夜来、携酒花间，重醉昔年风月。
苏幕遮
作者：许淑慧
朝代：清

竹烟斜，兰影瘦。露湿无声，花底西风透。捲了珠帘还似旧。曲槛重凭，肠断清秋后。往时欢，何日又。雁字飘零，云冷金飙骤。犹记昨宵听玉漏。今夜挑灯，独自双眉皱。
苏幕遮·重阳
作者：许淑慧
朝代：清

画屏空，香阁静。菊酒盈樽，愁怯新来病。一霎西风吹又暝。细雨星星，做出重阳景。竹梢声，桐叶影。淡月穿云，云破秋空冷。寂寞阑干还独凭。无限销魂，却把花钿整。
荷叶杯·落叶
作者：许淑慧
朝代：清

落叶阶前堆积。悽恻。帘捲夕阳红。一番浓绿又成空。那不怨西风。岑寂画廊闲绕。秋老。楼上月朦胧。新愁旧恨万千重。断肠晚烟中。
菩萨蛮
作者：许淑慧
朝代：清

斜辉漠漠东风骤。绿阴影里雏莺瘦。罗袖薄如烟。江南三月天。庭阶闲伫立。好句犹难觅。何处按笙歌。听来愁转多。
菩萨蛮·壬辰闰月九日，复同师氏二妹登禹王台看菊
作者：许淑慧
朝代：清

层台高耸清宵碧。冷云低护花光湿。携手共徘徊。寻秋两度来。秋深深几许。木叶霏如雨。佳节又重阳。风生落帽狂。
菩萨蛮·残菊
作者：许淑慧
朝代：清

冷香独抱烟痕湿。落英满地空陈迹。帘卷正西风。小窗秋露浓。怜它消瘦影。也似深闺病。晚节耐霜寒。无言空倚栏。
风蝶令·郑萍香大姊以词见寄，即和原调奉酬
作者：许淑慧
朝代：清

虫语苍苔冷，斜阳雨过天。秋光到此最堪怜。正叹无聊喜奉、小蛮笺。多感缠绵思，含情寄短篇。又添愁绪到吟边。却是海棠零落、满阶前。
风蝶令·题画蝶
作者：许淑慧
朝代：清

纤草铺云毯，轻花缀锦衣。春深日暖爱双飞。不管冷红落絮、送春归。舞怯香魂乱，兜回扇影低。粉痕渐褪瘦来时。争不教人相对、惜芳菲。
双溪坪勘灾
作者：许湄
朝代：清

策蹇来投止，荒庐绕棘丛。看人惟野彘，撼壁有狂风。痁鬼村村聚，牂羊户户同。救灾长吏职，无术起哀鸿。
拟古
作者：许湄
朝代：清

斑竹生楚岸，檀栾映沧波。天寒倚翠袖，日暮愁湘娥。春雨抽新丛，森森郁中阿。而何阶前筱，攒出如蒿莪。托根一失所，过者寻斧柯。贞坚不自保，咫尺婴祸罗。嗟彼当门兰，芳馥将如何？
十月十日与频伽丹叔退庵霁青诸君驯鹿庄看菊
作者：许湘
朝代：清

城中二郭颇閒放，骚坛久已推飞将。今晨一纸偶然来，约我清游共酬唱。小舟低著六幅篷，打桨竟过东城东。水花溅衣凫鸭乱，一篙刺入芦花中。晚来舍舟急登岸，寒花正值开其半。主人好事正候客，篱角柴门启一扇。欣然置酒命开筵，挥毫觅句争留连。待得明春好风月，再赏梅花歌《白雪》。
瓶山
作者：许湘
朝代：清

瓶山虽小山，寄迹聊高吟。清风徐徐来，一枕长松林。有时北窗下，悠然复鸣琴。惜无钟期遇，奏此《流水》音。怪哉褦襶客，溽暑犹招寻。不知静者意，有傲羲皇心。流光亦何速，绿树皆成阴。寄言林宗子，就我来登临。
重阳
作者：许湘
朝代：清

年华弹指又重阳，此日登临兴倍长。风急雁行频聚散，霜高树色杂青黄。林閒夕照明如画，篱下幽花晚更香。几度阑干凭眺望，暮云秋景太苍苍。
山村
作者：许湜
朝代：清

一径松阴转，人家半岭分。溪声常带雨，鸟梦不离云。野兴吟秋色，间情醉夕曛。羡他田舍乐，鸡犬亦欣欣。
滇南胜境
作者：许湜
朝代：清

振顿心神碎，林峦忽霁颜。天开松岭小，家近马蹄间。落日低平楚，飞鸦度远山。昨宵风雨客，黯淡宿黔关。
挽张百熙联
作者：许炳榛
朝代：清
体裁：联

师许我旷世奇才，指度金针，一瓣心香同阮傅；诏锡公易名盛典，范留铜像，千秋学派仰长沙。
贺张百熙60寿联
作者：许炳榛
朝代：清
体裁：联

湛露承恩，蒙庆载喜；卿云焕彩，受福宜年。
古镜
作者：许燕珍
朝代：清

斑斑绿绣土花蚀，首山之铜鬼工凿。背铸篆籀人不识，持向九天问苍颉。云是汉时波祗国中物，森森寒气侵两眸。石破云缺天雨秋，莫悬高台最上头。肝胆照见秦女愁，又惊山鬼魑魅啼啾啾。
念奴娇·新柳
作者：许燕珍
朝代：清

桥边陌上，看如画一抹，层层绿绮。轻暖轻寒时最好，荡飏碧波新水。嫩叶梳烟，软条掠雨，细细丝难理。瘦腰半捻，如何载得春起。最爱柔态纤盈，向人绰约，摇曳欺桃李。寒食未过刚二月，小似簸钱年纪。别馆休攀，离亭莫折，留取东风里。谁吹羌笛，有人愁正无已。
题浔阳送客图
作者：许燕珍
朝代：清

月冷风清两岸秋，琵琶一曲感江州。天涯不少无情客，岂独商人重利游。
春日村居
作者：许爱堂
朝代：清

湿云浓雾压村低，暖盎花畦与菜畦。林角软风双燕语，柳阴斜日乱莺啼。荐饥岁转安耕耨，劫火灰消罢鼓鼙。何处人间无乐土，结茅拟近小桥西。
好事近
作者：许玉晨
朝代：清

春水碧漪漪，鸂鶒下来双浴。恰被落红惊去。剩浮萍新绿。小栏花韵倍嫣然，香睡午晴足。困倚画屏深处。又风敲修竹。
浣溪沙
作者：许玉晨
朝代：清

翠竹阴深暑未消。玉荷池畔暗香飘。半规月影上梧梢。团扇倩人涂蛱蝶，画叉唤婢捲蟏蛸。小屏风底换轻绡。
菩萨蛮
作者：许玉晨
朝代：清

枣花帘外西风紧。玉凫沉麝馀香烬。灯影暗银缸。梧桐叶打窗。此情谁共省。泪湿红巾冷。寒雨又凄凄。秋虫作伴啼。
金缕曲
作者：许玉晨
朝代：清

昼永何当遣。向晴窗、开炉试茗，提壶洗砚。偏是珍禽檐间语，又唤绣床针线。谁省识、相思人倦。幸有墙东樱桃树，破东风、已觉红深浅。对妆阁，作清伴。凤城多少香轮碾。只闲门、一番新雨，绣苔凝遍。欲倩生花传幽绪，奈被江郎占断，但梦忆、故山清远。遥盼吴淞春波阔，恨锦鳞、不寄回纹转。馀芳泪，枕函泫。
同农门度孙家岭过下天井序之寓斋
作者：许玉瑑
朝代：清

朝光丽阳崖，秋气肃晴巘。岩桂金英霏，佳招及兹践。孤岭阻重深，跬步不辞蹇。曲径修蛇悬，碎石流丸转。仰企势逾迥，俯拾意转坦。露磴搴茅篁，雨斑贴苔藓。直视憺远神，危坐息微喘。及巅梯已穷，下坂步难展。振衣重踟蹰，慎哉失足免。人语堕木末，雉窜起箖箊。秋草没樵磴，积水生沮洳。意行出丛薄，芳气动衣裾。回首辨来径，高与铜井俱。丘亭辟门户，官道交槐榆。此间地稍洼，方池碧萦纡。盆盎委废圃，华表森路隅。甃井石阑净，窣地秋阴铺。款款入深巷，乃造幽人庐。小团一瓯熟，炉烟散庭除。
同农门度孙家岭过下天井序之寓斋·其一
作者：许玉瑑
朝代：清

朝光丽阳崖，秋气肃晴巘。岩桂金英霏，佳招及兹践。孤岭阻重深，跬步不辞蹇。曲径修蛇悬，碎石流丸转。仰企势逾迥，俯拾意转坦。露磴搴茅篁，雨斑贴苔藓。直视憺远神，危坐息微喘。及巅梯已穷，下坂步难展。振衣重踟蹰，慎哉失足免。
同农门度孙家岭过下天井序之寓斋·其二
作者：许玉瑑
朝代：清

人语堕木末，雉窜起箖箊。秋草没樵磴，积水生沮洳。意行出丛薄，芳气动衣裾。回首辨来径，高与铜井俱。丘亭辟门户，官道交槐榆。此间地稍洼，方池碧萦纡。盆盎委废圃，华表森路隅。甃井石阑净，窣地秋阴铺。款款入深巷，乃造幽人庐。小团一瓯熟，炉烟散庭除。
抱冲丈海天觅句图
作者：许玉瑑
朝代：清

万灶攒烟火，千军沸汐潮。幽人独高寄，奇句出尘嚣。白日淡将匿，青山谁见招。浩然发长啸，极目送盘雕。空阔俯城阙，窈然思以深。鹓鸾京国梦，猿鹤故山心。多难居同谷，无聊动越吟。平生师友谊，牙旷托知音。
抱冲丈海天觅句图·其一
作者：许玉瑑
朝代：清

万灶攒烟火，千军沸汐潮。幽人独高寄，奇句出尘嚣。白日淡将匿，青山谁见招。浩然发长啸，极目送盘雕。
抱冲丈海天觅句图·其二
作者：许玉瑑
朝代：清

空阔俯城阙，窈然思以深。鹓鸾京国梦，猿鹤故山心。多难居同谷，无聊动越吟。平生师友谊，牙旷托知音。
秋夜词
作者：许玉瑑
朝代：清

山月下檐秋气森，孤花泫露栖墙阴。画楼恍惚非昨夜，踌躇无语停瑶琴。瑶琴岂为知音惜，一水盈盈共明月。伯劳西飞孔雀东，各有天涯怨离别。
闻络纬作
作者：许玉瑑
朝代：清

篝镫欲尽夜光微，巧妇惊寒亦下机。惟有纬娘声不断，无人知是叹无衣。
贺陈握卿梅月举第四子
作者：许玉章
朝代：清

尊酒谈心未几时，花砖四出长青枝。要知异日誇题字，请看今朝跃洗池。三世诗书真不负，一门清白待能为。殊非斥鴳寻常品，鹏翼摩天云外垂。
答友问
作者：许玑
朝代：清

友人问我山居乐，第一读书松竹林。世上万缘都不到，时时证入圣贤心。
静夜吟
作者：许玑
朝代：清

霜林月逾白，满径横藻荇。万籁总无声，大地此时静。心迹两寂寞，尘杂不须屏。檐前星已稀，池畔鹤初警。独往亦独回，自顾形神影。
吴门听歌
作者：许珌
朝代：清
体裁：五言律诗

如怜行路客，莫唱《竹枝词》。柳暗梁生冢，花深伍相祠。迎春歌扇急，落月舞花迟。无那弹《天宝》，临风起暮思。
水吉舟中同李竹西长芭彭陶暇守岁
作者：许珌
朝代：清
体裁：五言律诗

中原犹未达，一月在风波。晚泊人烟少，残年贼骑多。客心依古堠，春色到寒蓑。蛮地填兵甲，何时缚尉佗。
河上寄施愚山
作者：许珌
朝代：清
体裁：七言律诗

仟郎大雅振鸣珂，此日相思下浊河。乘传才名天下少，惊人诗赋粤中多。孤舟野火吟鹦鹉，古戍寒刁散骆驼。不尽萧骚芦荻月，欲乘秋色敬亭过。
河上寄韩固庵
作者：许珌
朝代：清
体裁：七言律诗

十年复向帝京游，寥落金门索米秋。西掖名花供判事，北陵荒草对含愁。客心远泊乌龙水，官火闲吟丹凤楼。诗赋似君真绝少，才人自古重秦州。
浙江
作者：许珌
朝代：清
体裁：五言律诗

浮生尚飘泊，又作渡江人。战守留残垒，经过属暮春。湖声犹向越，海色更通闽。不见任公子，苍茫望古津。
留别鹰垂次来韵
作者：许珌
朝代：清
体裁：七言律诗

朝来放弃罢高吟，老大徒羞华发侵。狗监已多妨荐语，龙门真有倦游心。秋风玉箸空关塞，落日金台自古今。明发别君转惆怅，不知何处更招寻。
访王贻上于慈仁寺双松下同作
作者：许珌
朝代：清
体裁：古风

骑马横过五都市，独数中原问王子。才闻近自泰山来，置身却在双松里。入门拔地摇穹苍，老树盘根浑四旁。白日蔽亏郁萧莽，樛枝拂拂栖凤凰。世间灵物忌孤美，此松殊有相连理。青铜降粒神仙家，黑铁修鳞帝王里。银栏绣砌徒岧峣，六月高寒气弗骄。科头其下吾与尔，摩崖索碣寻前朝。长啸悠悠自千古，虚坛忽听生雷雨。月石风泉迥绝尘，如入灵源不知处。因之雅欲游山东，齐州九点摩秦封。尔归岱侧吾闽海，明年野夫来看松。
钟山诗次杜于皇韵
作者：许珌
朝代：清

孝陵陵上草萋萋，日落江南杜宇啼。金瓦久经麋鹿窜，玉环空锁凤凰栖。青氛大地归科斗，紫气中天散鼓鼙。一自尊灵兹永蛰，才非曹植敢重题。石人十二旧戎装，绣柱参差咽夕阳。朱雀埠前无木桁，乌龙洲上有沙场。暮烽侦海边笳急，秋烧弥山宝物荒。玉队依然松柏老，铜驼零落泪双行。御宿逶迤霜露寒，人闲玉碗惜凋残。新朝常护龙虒骑，高庙空劳獬豸冠。过阙谢翱挥涕泪，吟诗杜甫奉心肝。堆名金粟仍无恙，漫说当年势翥盘。崩湍坏道郁清秋，七孔桥前水不流。剩有黄花围石椁，绝无青鸟恋朱丘。经年置户园丁散，垂老司香宫监愁。祇见长生荒苑鹿，月明犹带旧牌游。
钟山诗次杜于皇韵·其一
作者：许珌
朝代：清
体裁：七言律诗

孝陵陵上草萋萋，日落江南杜宇啼。金瓦久经麋鹿窜，玉环空锁凤凰栖。青氛大地归科斗，紫气中天散鼓鼙。一自尊灵兹永蛰，才非曹植敢重题。
钟山诗次杜于皇韵·其三
作者：许珌
朝代：清
体裁：七言律诗

御宿逶迤霜露寒，人闲玉碗惜凋残。新朝常护龙虒骑，高庙空劳獬豸冠。过阙谢翱挥涕泪，吟诗杜甫奉心肝。堆名金粟仍无恙，漫说当年势翥盘。
钟山诗次杜于皇韵·其二
作者：许珌
朝代：清
体裁：七言律诗

石人十二旧戎装，绣柱参差咽夕阳。朱雀埠前无木桁，乌龙洲上有沙场。暮烽侦海边笳急，秋烧弥山宝物荒。玉队依然松柏老，铜驼零落泪双行。
钟山诗次杜于皇韵·其四
作者：许珌
朝代：清
体裁：七言律诗

崩湍坏道郁清秋，七孔桥前水不流。剩有黄花围石椁，绝无青鸟恋朱丘。经年置户园丁散，垂老司香宫监愁。祇见长生荒苑鹿，月明犹带旧牌游。
挽张之洞联
作者：许珏
朝代：清
体裁：联

儒雅表人伦，曾听清言霏玉屑；安危关世局，共道黄花郁晚香。